Vezani tekstovi sa "Microsoft BiH: podrška nevladinom sektoru" - HardwareBase.net\nVezani tekstovi sa: Microsoft BiH: podrška nevladinom sektoru\nU organizaciji kompanije Microsoft BiH, danas je u prostorijama fakulteta Sarajevo School of Science and Technology (SSST) održana jednodnevna konferencija pod nazivom "TechDay 2013", sa učešćem više od 200 programera i IT profesionalaca. Opširnije Održana prva "Open at Microsoft" konferencija\nMicrosoft BiH je objavio kako su Dženita Demir i Ajla Halilović iz OŠ "Behaudin Selmanović" iz Sarajeva pobjednici ovogodišnjeg "Expert Educators" takmičenja u okviru globalne Microsoft inicijative "Partneri u učenju". Opširnije BBS predstavio Microsoft Dynamics NAV 2013\nKompanija BBS d.o.o. Sarajevo je u saradnji sa Microsoft BiH danas održala prezentaciju softverskog rješenja Microsoft Dynamics NAV 2013. Opširnije Najavljena četvrta MS NetWork konferencija\nLokalni ured kompanije Microsoft objavio je kako će četvrta MS NetWork poslovno tehnološka konferencija biti održana 14. i 15. aprila naredne godine, u turističko-kongresnom kompleksu Banja Vrućica kod Teslića. Opširnije Microsoft BiH objavio izvještaj o donacijama\nKompanija Microsoft BiH objavila je izvještaj o softverskim donacijama za period od proteklih pet godina. Microsoft je nevladinom sektoru donirao više od 1,5 miliona dolara u softverskim donacijama. Opširnije Najavljena legalizacijska kampanja\nFederalna uprava za inspekcijske poslove u saradnji sa kantonalnim upravama za inspekcijske poslove, pokrenula je novu kampanju pojačanog nadzora nad zaštitom autorskih prava u korištenju i distribuciji softevra. Opširnije Microsoft Office 365 Home Premium dostupan u BiH\nLokalni ured kompanije Microsoft objavio je kako je od danas Office 365 Home Premium zvanično dostupan i u našoj zemlji. Opširnije Otvorena Microsoft NetWork 3 konferencija\nU kongresno-turističkom centru Banja Vrućica, danas je otvorena treća po redu poslovno-tehnološka konferencija Microsoft NetWork. Ovogodišnji skup trajati će dva dana, tokom kojih će učesnici imati priliku da vide više od 50 predavanja. Opširnije Microsoft podržava rad ICMP-a\nU Sarajevu je prije nekoliko dana održana konferencija za medije povodom uručenja donacije kompanije Microsoft, Međunarodnoj komisiji za nestale osobe (ICMP). Opširnije Objavljen program Microsoft NetWork 3 konferencije\nMicrosoft BiH je danas objavio program treće po redu poslovno-tehnološke konferencije Microsoft NetWork. Među ovogodišnjim predavačima našlo se čak 20 osoba sa titulom MVP (Microsoft Valuable Professional). Opširnije Sutra se obilježava Play Fair Day\nLokalni ured kompanije Microsoft sutra organizuje obilježavanje Play Fair Day-a, događaja globalnog karaktera koji za cilj ima informiranje korisnika o rizicima korištenja piratskog softvera kao i obaveze poštivanja zakonskih pravila poslovanja. Opširnije Najavljena Microsoft NetWork 3 konferencija\nMicrosoft će ove godine održati treću poslovno-tehnološku konferenciju, Microsoft NetWork 3. Dvodnevni skup će se održati 3. i 4. aprila, u kongresno-turističkom centru Banja Vrućica, a prijave su otvorene do 25. marta. Opširnije Održana Microsoft Dynamics konferencija\nU sarajevskom hotelu Bristol danas je održan skup za predstavnike kompanija iz energetskog i komunalnog sektora, na kojem su predstavljeni proizvodi bazirani na Microsoft Dynamix AX tehnologiji. Opširnije Izdvojene vijesti


ZAVRŠEN SKUP OPOZICIJE U BEOGRADU · Kraljevo.online\nNASLOVNA VESTI ZAVRŠEN SKUP OPOZICIJE U BEOGRADU\nProtestni skup „Jedan od pet miliona“ završen je večeras u Beogradu, nakon više od četiri i po sata govora i šetnje. Među okupljenima bila i organizovana grupa Kraljevčana.\nProtestni skup „Jedan od pet miliona“ završen je večeras u Beogradu, nakon više od četiri i po sata govora i šetnje, uz rok od šest dana vlastima da se pozitivno izjasni o zahtevima opozicije i obećanje da će, u suprotnom, biti organizovan novi protest.\nNa protestu ranije danas su pročitani zahtevi za formiranje zajedničke komisije vlasti i opozicije za definisanje fer i poštenih izbornih uslova, izbor novog sastava Regulatornog tela za elektronske medije i izbor tehničkog i uređivačkog tima Radio-televizije Srbije i Radio-televizije Vojvodine.\nNakon govora i šetnje do Vlade i trga Slavija, okupljenim demonstrantima su se obratili i lideri Saveza za Srbiju koji su poručili da će borba biti nastavljena sve dok Srbija ne bude slobodna. Nakon šetnje govorili su lideri Saveza za Srbiju, Boris Tadić, Boško Obradović, Zoran Lutovac, Zoran Živković, Borko Stefanović i drugi.\nProtestna šetnja učesnika skupa „Jedan od pet miliona“ završena je večeras oko 18:30 ispred Doma Narodne skupštine. Na čelu kolone nalazio se transparent „Svi kao jedan – Srbija“ koju su nosili lideri opozicije.\nTokom šetnje koja je počela oko 17:30, u trenutku kada je čelo kolone bilo na uglu Resavske i Nemanjine ulice, začelje kolone je bilo na raskrsnici Kneza Miloša i Bulevara kralja Aleksandra. Učesnici su prošli pored Vlade Srbije, preko Trga Slavija i Beogradske ulice došli ponovo do Trga Nikole Pašića.\nPre šetnje na skupu su govorili profesor Fakulteta političkih nauka Čedomir Čupić, bivši sudija Ustavnog suda Zoran Ivošević, novinar Srđan Škoro, glumac i lider Pokreta slobodnih građana Sergej Trifunović, dramski pisac Siniša Kovačević i drugi. Prostor ispred Skupštine Srbije bio je u potpunosti ispunjen od fontane na Trgu Nikole Pašića do Glavne pošte. Ispunjen je bio i početak Bulevara kralja Aleksandra, kao i Ulica kneza Miloša u visini Pionirskog parka.\nMa protestu „Jedan od pet miliona“ bila je i grupa Kraljevčana, koji je organizovano krenuli sq jednim autobusom i automobilima.\n„Interesovanje građana Kraljeva za odlazak u Beograd bilo je, ovih dana, veliko, i više nego što ima mesta u autobusu. Naslušali smo se raznih opravdanja od prevoznika kojima smo se obraćali ovih dana, ispada da su maltene svi prevoznici današnju subotu isplanirali za remont autobusa, ali eto ima i onih koji su prihvatili da nas prevezu do Beograda,kao što je bilo i onih koji su nam iskreno rekli da ne smeju da nas voze“, rekao je Stefan Stančić predsednik Gradskog odbora Narodne stranke u Kraljevu.


Matić: Potpisan Sporazum o saradnji sa Izraelom u oblasti turizma – SDP Srbije\nMatić: Potpisan Sporazum o saradnji sa Izraelom u oblasti turizma\nMinistarka trgovine, turizma i telekomunikacija, Tatjana Matić i ministar turizma Države Izrael, Joel Razvozov, sastali su se danas u Vladi Republike Srbije, i tom prilikom potpisali su Sporazum o saradnji u oblasti turizma između dve zemlje.\n„Upravo zaključeni Sporazum između Izraela i naše države doprineće uspostavljanju institucionalnog okvira za olakšavanje i jačanje saradnje između pojedinačnih partnera u turizmu, a sve u cilju poboljšanja ukupnih bilateralnih ekonomskih odnosa i unapređenja imidža i uticaja Republike Srbije u svetu“, istakla je ministarka Matić i dodala da je ovo prvi sporazum ovakvog tipa potpisan između dve države.\nMinistarka je takođe naglasila da je potpisivanjem ovog Sporazuma učinjen korak napred u vezi unapređenja dosadašnje saradnje, kao i vraćanja Izraela na više mesto na lestvici emitivnih tržišta kao što je to bio slučaj ranijih godina.\n„Srbija je pravi prijatelj Izraela već dugo godina i danas smo veoma srećni što smo potpisivanjem ovog Sporazuma naše prijateljstvo podigli na višu lestvicu”, rekao je ministar Joel Razvozov.\nOn je najavio da izraelska avio kompanija planira obnavljanje direktnih letova za Srbiju iz Tel Aviva i da veruje da se turizam zasniva na direktnim vezama između ljudi, čemu će doprineti učvršćena saradnja i prijateljstvo Srbije i Izraela.\nSporazum predviđa saradnju u razmeni znanja, inovacija i digitalizacije, obuci profesionalaca i razmeni informacija o investicijama, zatim u razmeni znanja u oblasti turizma posebnih interesovanja, održivog turizma, kulturnog i verskog turizma, gastronomskog i vinskog turizma, banjskog turizma, saradnju u UNWTO i drugim međunarodnim turističkim organizacijama.


Manjača - 1\nDok Banjaluku još nisu zabijelile prve ovosezonske pahulje, svega nekoliko desetina kilometara dalje, na Manjači, vlada prava zimska idila.\n16. 11. 2021 17:26\n"Podžić neovlašteno otkazao vojnu vježbu sa Srbijom"\n04. 10. 2021 17:53\nBANJALUKA - Srpski član Predsjedništva BiH Milorad Dodik izjavio je danas da ministar odbrane u Savjetu ministara Sifet Podžić nije imao pravo da otkaže vojnu vježbu Vojske Srbije i Oružanih snaga BiH na Manjači kod Banjaluke, jer to može da učini samo Predsjedništvo BiH, te najavio da će protiv njega biti podnesena krivična prijava.\nBANJALUKA - "Brzi odgovor 21" nije NATO vježba već vježba Oružanih snaga BiH sa vojskom SAD, rekao je ministar odbrane BiH Sifet Podžić na Manjači, jednom od vojnih poligona na kojem će od 17. maja do 2. juna biti održana ova vježba.\nMještanka Lamovite za "Nezavisne": Zakukao za sinom jedincem\n14. 12. 2020 12:19\nPRIJEDOR - Čoban Draženko Mačkić (41) sa Manjače nastradao je u nedjelju naveče kada je uboden nožem, nakon porodičnog obračuna trojice muškaraca na livadi u Gornjoj Lamovitoj, kod Prijedora, gdje su čuvali stado.\n03. 12. 2020 22:32\nBANJALUKA - U prekidu je saobraćaj na putu Crna Rijeka - Dabrac zbog većeg odrona i vozila se preusmjeravaju iz Krupe na Vrbasu preko Manjače, saopšteno je Iz Auto-moto saveza Republike Srpske.\n26. 11. 2020 07:00\n23. 08. 2020 13:10\nBANJALUKA - Do jezera na Manjači od subote 4.jula biće uvedena sezonska autobuska linija koja će saobraćati subotom i nedjeljom, saopštila je Gradska uprava.


01-06-2020 12:38 Srbija Politika Video\nPredsednik Srbije Aleksandar Vučić boravio je u Bugarskoj gde je sa premijerom ove zemlje Bojkom Borisov obišao radove na izgradnji Balkanskog toka i auto-put.\nVučić i Borisov (Foto: Predsednik.rs)\nPredsednik Srbije Aleksandar Vučić boravi u radnoj poseti Republici Bugarskoj. Na aerodromu u Sofiji dočekao ga je bugarski premijer Bojko Borisov. Oni su zajedno obišli radove na izgradnji Balkanskog toka i auto-put. Helikopterom su obišli radove na izgradnji auto-puta u Bugarskoj. Borisov je proveo Vučića iznad Slivnice, a predsednik Srbije je bio ushićen dok je prolazio iznad ove reke.\nVučić je zaboravio šta za srpski narod znači Slivnica. Podsetimo, nijedan poraz srpske vojske u novijoj istoriji nije bio toliko bolan kao poraz od Bugara na Slivnici 1885. godine. Bio je to veliki udarac za srpski narod i vojsku, jer Srbi su do te bitke Bugare smatrali mirnim komšijama vičnim povrtarskim poslovima, ali nikako i ratovanju.\nBorisov je očigledno iskoristio da još jednom podseti na ovu bitku i to predsednikom Srbije, koji se bio sav ushićen.\nPročitajte OVDE šta je Siniša Kovačević rekao o bojkotu izbora.


Dovoljno zaliha i sirovina za proizvodnju: "Nema razloga za skladištenje po kućama" - Biznis Telegraf.rs\n13/03/20 | 12:36 ≫ 12:44\nDovoljno zaliha i sirovina za proizvodnju: "Nema razloga za skladištenje po kućama"\n"Svega toga ima dovoljno i biće dovoljno. Sirovina ima"\nZaliha jestivog ulja, brašna, šećera i vode ima dovoljno i nema razloga da građani kupuju i skladište velike količine osnovnih životnih namirnica, izjavio je danas predsednik Privredne komore Srbije Marko Cadež, posle sastanka sa najvećim proizvođačima.\nČadež je novinarima, posle sastanka kome je prisustvovao i ministar finansija Siniša Mali, rekao da je prethodnih dana porasla potražnja i poručio da su nadležni u redovnoj komunikaciji sa proizvođačima i da su svi oni danas potvrdili da nema razloga da se roba skladišti u kućama.\n- Svega toga ima dovoljno i biće dovoljno. Sirovina ima, i što je najvažnije, nijedan proces nije ugrožen kad je u pitanju proizvodnja, to je osnovna poruka - rekao je Cadež.\nNaveo je da je na sastanku sagledano kako proizvođači razmišljaju u slučaju različitih scenarija i kakve interne politike unutar kompanija vode kada su u pitanju moguće zaraze korona virusom.\nVladimir Milović iz kompanije "Dijamant" rekao je novinarima da ta kompanija vodi računa o svemu, pre svega, o zaposlenima i poručio da suncokreta i soje ima do septembra, da proizvodnja radi punim kapacitetom i zadovoljava sve potrebe potrošača.\n- Isporučujemo robu i subotom i nedeljom i radimo u tri smene, poslednja tri dana je povećana potražnja, ali uspevamo da zadovoljimo sve potrebe - rekao je Milović.\nNaveo je da je u poslednja tri dana potražnja povećana za 50 odsto, a da je juče 100 odsto bilo više nego u prethodnim danima i situacijama.\n- Nema mesta panici, robe ima dovoljno, ne samo u našoj kompaniji nego kod konkurencije, kako smo danas čuli na sastanku - rekao je on.\nMiloš Stojisavljevic iz "Knjaz Miloša" u ime svih proizvođača mineralnih voda kaže da je povećana potražnja poslednjih nekoliko dana, ali ne toliko koliko za strateškim artiklima, poput brašna i ulja.\nMi smo spremni da isporučimo koliko traže, rekao je on i poručio da građani ne treba prekomerno da kupuju i da će robe biti dovoljno.\n"Privreda prioritet, od nečeg mora da se živi. Ako bude potrebe, targetirane mere za BG hotele"


Učesnici skupa na koje je predstavljena "Hronika napada i pritisaka na novinare" Nezavisnog udruženja novinara Srbije i Sivil rajts difendersa.\nBroj pritisaka na novinare i pretnji koje im se upućuju preko interneta i društvenih mreža porastao je ove godine, mada je sam broj napada na njih nešto manji nego lane, rečeno je na predstavljanju izveštaja Nezavisnog udruženja novinara Srbije "Hronika napada i pritisaka na novinare".\nČinjenica da se broj fizičkih napada smanjio ne znači da su novinari bezbedniji, već da se načini ugrožavanja novinara promenio, rečeno je.\nMarija Vukasović, pravnica u NUNS-u koja je vodila istraživanje, rekla je da je u odnosu na 2016. godinu broj pritisaka na medije porastao sa 33 na 54 i da je najviše pritisaka usmereno na istraživačke medije, kao što su KRIK, CINS i BIRN.\nPorastao je i broj pritisaka koji vrše državni funkcioneri, političari i drugi ljudi na pozicijama na medije koji su kritički nastrojeni prema vlasti, poput televizije N1, dnevnika Danas i nekih nekih nedeljnika. Pojedini mediji su i diskriminisani tako što nisu pozivani na značajne događaje, ili im je direktno branjeno da sa njih izveštavaju, dok predstavnici vlasti odbijaju da odgovaraju na pitanja nekih medija.\nVukasović je kazala da su pomaci ipak napravljeni jer je Tužilaštvo počelo da vodi evidenciju o napadima na novinare, ali je broj nerešenih slučajeva i dalje veoma velik. I dalje nisu rasvetljeni slučajevi ubistava Radislave Dade Vujasinović, Slavka Ćuruvije i Milana Pantića.\n"Od ukupno 30 slučajeva prijavljenih tuilaštvu, 23 je još u postupku pred tužilaštvom, u tri slučaja je utvrdjeno da nema elemenata krivičnog dela koje se goni po službenoj dužnosti, a u četiri slučaja je odbačena krivična prijava", kazala Vukasović i dodala da je slučaj pretnji predsedniku NUNS-a Slaviši Lekiću i njegovom ocu rešen nakon objavljivanja izveštaja.\nPredsednik NUNS-a Slaviša Lekić kazao je da su od početka 2017. godine do danas novinari najmanje 10 puta bili sprečeni da izveštavaju i da "vlast u Srbiji dovodi medije u situaciju da se osećaju kao idioti, jer navode da medijskog mraka nema".\n"Ja novinara danas vidim kao samog, neuhranjenog školarca, kome na čelu piše - 'Muči me'! Ali ovo nije figurativno izražavanje. Prema novinarima se danas, zaista, ponašaju kao da im na čelu piše: 'Muči me'!", rekao je Lekić.\nDržava, nastavio je, možda nije uvek bila među inicijatorima ali jeste sasvim sigurno među inspiratorima zlostavljanja novinara.\nLekić je pozvao građane da pomognu u borbi za demokratiju, jer novinari ne mogu sami.\n"U zemlji u kojoj je etika degradirana do nivoa mane, tražiti samo od medija da se drže kodeksa - nepristojno je. U zemlji u kojoj vlada ambijent straha, tražiti samo od medija da se odupiru pritiscima – nije pošteno. U zemlji u kojoj gotovo niko ne radi svoj postao, tražiti od novinara da budu sve što sami građani nisu - i istinoljubivi, i hrabri i da zastupaju javni interes, to nije fer", zaključio je Lekić.\nNovinarka Tamara Marković Subota je na tribini ispričala svoja iskustva nakon što je dobila informaciju da se sprema njena likvidacija zbog pisanja o kriminalnim narko klanovima. Ona je navela da je imala stalnu pratnju policije i da je u tim uslovima živela tri godine.\nSvoja iskustva su izneli i novinarka BIRN Maja Živanović iz Novog Sada, koju su dva nepoznata čoveka pratila posle čega je ona dobila policijsku zaštitu, kao i novinar Večernjih novosti Vladimir Mitrić, fizički napadnut ispred svog stana u Loznici.\nPoslanica Evropskog parlamenta i članica grupe Partija evropskih socijalista, Tanja Fajon, je podsetila da je i sama radila kao novinarka i da želi da učini sve što je moguće da novinari imaju uslove za normalan i nezavisan rad. "Znate i sami da često kažem da i u Srbiji vlasti treba da učine sve što je moguće da se spreče pretnje i napadi na novinare, kao i da se zna ko su vlasnici medija", rekla je Fajon.\nVažno i da mediji kroz svoja udruženja imaju sopstvenu regulaciju i standarde.\nNjen kolega iz Evropskog parlamenta, Franc Bogovič iz Evropske narodne partije, rekao je da su vladavina prava i sloboda medija postulati demokratije. On je napomenuo da Srbiji predstoji otvaranje novih poglavlja i da će se od nje tražiti poštovanje standarda pre ulaska u EU.


Foto: jon super / Tanjug\nKako prenose mediji na Ostrvu čileanski napadač je veoma blizu da napusti klub. On se u poslednje vreme često nalazi van terena.\nPojavila se informacija da bi Sančez mogao da se preseli u Francusku u ekipu Pari Sen Žermena koji je i ranije bio zainteresovan za njegove usluge.\nTrener Mančester junajteda Žoze Murinjo naišao je na problem pošto je Entoni Marsijal odbio da potpiše novi petogodišnji ugovor sa klubom sa "Old Traforda".\nPodsetimo, "crveni đavoli" u nedelju od 17 časova u 10. kolu Premijer lige dočekuju Everton.


U bijeljinskoj bolnici Sveti vračevi zahtjevnim operacijama na srcu produžuju život\n31.01.2018 14:33 | Ljiljana Aleksić\nBijeljina - U angio sali bijeljinske bolnice "Sveti vračevi" ovih dana izvedene su dvije komplikovane koronarne intervencije, što ovu zdravstvenu ustanovu svrstava u red rijetkih u BiH, ali i šire u kojima se izvode najzahtjevnije procedure ove vrste.\nRiječ je o perkutanim koronarnim intervencijama, odnosno intervencijama putem katetera, žice, balona i stentova na koronarnim krvnim sudovima, koje je u Bijeljini izveo svjetski stručnjak, interventni kardiolog iz Klinike za kardiologiju Kliničkog centra Srbije Siniša Stojković.\n- U pitanju su veoma kompleksni bolesnici kod kojih je ranije pokušana ovakva intervencija, ali smo, evo, u Bijeljini napravili dobar pokušaj i kod oba pacijenta uradili dosta komplikovane procedure. Ono što je važno jeste da su kolege lekari iz Bijeljine prepoznali da kontinuirana saradnja ide u korist pacijenata, kao i to da je ovakve procedure moguće raditi u ovom centru - rekao je Stojković.\nU Odsjeku za invazivnu i interventnu kardiološku dijagnostiku i terapiju, odnosno angio sali bijeljinske bolnice prošle godine prvi put je izvedena procedura otvaranja koronarne arterije. Sada se otišlo korak dalje.\n- U aktivnom izvođenju ovih procedura su učestvovale naše mlade kolege i to predstavlja najveći kvalitet svega ovoga. Dakle, imate edukaciju u svojoj "kući" od najvećih stručnjaka iz te oblasti koje ima ovaj region. S druge strane, tu je i kvalitet zdravstvene usluge koji su dobili naši pacijenti. Nakon ovih intervencija život ovih pacijenata biće znatno duži i kvalitetniji - izjavio je direktor bolnice "Sveti vračevi" Siniša Maksimović.\nPrema njegovim riječima, angio sala samo je jedan od uspješnih segmenata bijeljinske bolnice, gdje se intenzivno radi i mnogo ulaže u znanje, napredovanje i edukaciju.\nKardiolog iz Banjaluke Aleksandar Lazarević, koji je takođe učestvovao u ovim intervencijama, ukazao je na značaj uslova rada u bijeljinskoj bolnici.\n- Značajno je istaći da su obezbijeđeni dobri uslovi za rad, sala posljednje generacije, kao i materijal - naveo je on.\nOvim intervencijama prisustvovali su i mladi ljekari, što je od posebne važnosti za budućnost medicine.\nAngio sala u Bijeljini radi već četvrtu godinu, a mjesečno u njoj bude obavljeno oko 80 intervencija. Angio salu, osim bijeljinske bolnice, u Srpskoj ima još samo Univerzitetski klinički centar RS.


Zbog uspeha u seriji "Okrug Oranž" Miša Barton je sa 19 godina od zarađenog novca kupila vliu u Los Anđelesu u kojoj je živela sa roditeljima do 2010. godine.\nPratio ju je niz skandala, sa terase je vikala na prolaznike, a mediji su pisali i kako je popustila sa živcima kada je isplivao snimak na kojem viče i dere se na sve one koji prolaze njenom ulicom.\nNaime, glumica je početkom januara 2017. hitno hospitalizovana, nakon što ju je policija, po dojavi suseda, pronašla poluNAGU i histeričnu u dvorištu kuće u kojoj živi. Miša se nakon izlaska iz bolnice, branila da su je nepoznati ljudi drogirali.\nNaime, samo nekoliko nedelja nakon što je izašla iz bolnice glumicu je sačekala još jedna loša vest. Jedan od bivših momak, bez znanja Bartonove, snimio je njihove intimne trenutke, a snimak je potom pokuša da proda sajtovima.\n💙 @frame #framedenim #LaLaLand 📸 @bfa\n- Htela sam da se ubijem kada je momak, kog sam volela, pokušao da proda taj snimak - rekla je Bartonova u emisiji.


RTS :: Nemoguće zaustaviti ulazak virusa u bolnice, opasnost od ljudi koji zanemaruju blagu kliničku sliku\nKoronavirus u Srbiji Nemoguće zaustaviti ulazak virusa u bolnice, opasnost od ljudi koji zanemaruju blagu kliničku sliku\npetak, 30. okt 2020, 15:15 -> 21:57\nNemoguće zaustaviti ulazak virusa u bolnice, opasnost od ljudi koji zanemaruju blagu kliničku sliku\nNačelnik vojne bolnice "Karaburma" pukovnik Ivo Udovičić rekao je na konferenciji za novinare Kriznog štaba da je situacija veoma teška i istakao da su najopasniji ljudi koji imaju blagu kliničku sliku, a to prenebregavaju, ne nose maske i tako prenose virus. Epidemiolog Darija Kisić Tepavčević navela je da je prisutan trend porasta broja zaraženih u školama, ali su slučajevi većinom sporadični.\nU Srbiji je u poslednja 24 sata zabeležen najveći dnevni rast broja zaraženih koronavirusom, 1.545 novih slučajeva, a preminulo još pet pacijenata.\nEpidemiolog Darija Kisić Tepavčević navela je na konferenciji za novinare Kriznog štaba da je hospitalizovano ukupno 1.048 pacijenata, u privremenoj bolnici u Areni se leči 121 pacijent, od čega su 23 primljena u poslednja 24 sata. Ukupno je tokom noći 183 hospitalzovanih, a otpuštenih 75.\nPrema njenim rečima, od ukupnog broja zaraženih, 796 je sa područja grada Beograda, 111 Novog Sada, 52 Kragujevca, Valjeva 44, Kraljeva 41, Niša 29, Požarevc 23, Loznice 21.\nOstali gradovi imaju manje od 20 novozaraženih, a većina gradova je imala makar sporadične slučajeve, dodaje Kisić Tepavčevićeva.\nIstakla je da u poslednjih 15 dana postoji trend rasta broja zaraženih u školama, ali je napomenula da su slučajevi većinom sporadični, što znači da se zaražavanje desilo izvan školske sredine.\nNajviše novih slučajeva je zabeleženo u školama u Beogradu, ukupno 103 đaka od početka školske godine, navela je Kisić Tepavčević.\nPotvrđeni su slučajevi koronavirusa među školskom decom na teritoriji 19 okruga. "Treba istaći da ima 11 okruga gde nije zabeleženo širenje koronavirusa u školama, niti je ijedan đak bio pozitivan", dodal je ona.\nOd početka školske godine do danas u Srbiji je zaraženo ukupno 313 đaka, od kojih su 149 srednjoškolci.\n"Svaki dan sve više nosilaca infekcije"\nSvakim novim danom je sve više nosilaca infekcije, ne samo laboratorijski potvrđenih slučajeva, već onih koji nose virus, a da ne znaju i zato je od ogromnog značaja poštovanje svih epidemioloških mera, upozorila je Kisić Tepčevićeva.\nNavela je da se beleži trend učestalosti obolevanja.\n"Dokle god je virus prisutan, ne možemo da kažemo da je situacija stabilna, pogotovo sada kada je sezona respiratornih infekcija", rekla je članica Kriznog štaba.\n"Kaznena politika se pokazala kao efikasna"\nČlanica Kriznog štaba istakla je da lično nije pobornik kaznene politike kad je u pitanju zdravlje, ali da se ona generalno pokazala kao efikasna. "Ne mogu da zamislim da je kazna važnija od želje da ostanete zdravi, ali očegledno da to tako funkcioniše", primetila je Kisić Tepavčevićeva.\n"Očigledno je u podsveti tako, bez obzira što nije razumljivo da neko nosi masku samo da ne bi platio. Ali ako je to način da ne obolevamo i ne umireno, očigledno jeste rešenje. Mada se uporno nadam da nam tako nešto nije potrebno", naglašava članica Kriznog štaba.\nVeoma teška situacija u bolnicama\nPukovnik Ivo Udovičić, načelnik vojne bolnice "Karaburma", rekao je na konferenciji za novinare Kriznog štaba da je situacija veoma teška.\n"Trenutno imamo 65 pacijenata, što ne znači da već sutra nećemo imati 80. Prazna mesta se brzo popunjavaju. Da naglasim da su svi ovi pacijenti sa veoma teškom kliničkom slikom", istakao je Udovičić.\nObjasnio je da je jedan od razloga što je koronavirus već ušao u bolnice, jer su se bolnice otvorile između dva talasa za pacijente koji zahtevaju hirurgiju, što je i njihovo zakonsko pravo.\n"Nemoguće je zaustaviti koronu da ne uđe u bolnicu, nema načina, ona će ući, da li preko osoblja, da li preko pacijenata, možete biti negativni, ali to ne znači da sutra niste pozitivni", upozorio je Udovičić.\nUkazuje da su najopasniji oni koji imaju blagu kliničku sliku, a to prenebregavaju i šetaju se među nama, a ne nose maske i tako prenose virus.\n"Zdravstveno osoblje je preumorno, mi smo već sedam meseci na Karaburmi neprekidno, nismo se zatvarali, nećemo odustati sigurno, borićemo se i dalje, ali postavljamo pitanje svima onima koji se ne pridržavaju propisanih mera da li imaju i malo milosti", poručio je Udovičić.\nVučić: Ne smemo da se opuštamo, što pre u masovnu vakcinaciju\nŠta treba da znate o kineskoj vakcini\nSituacija posle praznika ohrabruje, ali je i dalje nepovoljna – stigle kineske vakcine


Foto: Tanjug | Tumbaković: Situacija nije laka, ali je pod kontrolom\nTanjug 23.08.2019 13:00\nSelektor fudbalske reprezentacije Srbije Ljubiša Tumbaković, pred duele sa Portugalijom i Luksemburgom, istakao je da situacija u kvalifikacikacionoj grupi za EURO nije laka, ali da je i dalje pod kontrolom.\n"Ideja je da vratimo jedinstvo i zajedništvo, ali i igrače koji nisu bili u jednom periodu u reprezentaciji iz nekih razloga. Napravili smo program aktivnosti, želeli smo da razgovaramo i sa igračima koji sada nisu na spisku", rekao je Tumbaković na konferenciji za novinare u beogradskom hotelu Hilton, nakon što je vratio u nacionalni tim Luku Milivojevića, Matiju Nastasića i Nikolu Maksimovića.\nKao prvi cilj, naglasio je Tumbaković, postavlja harmoniju u timu.\n"Kod selektora Radomira Antića je postojalo zajedništvo, zajedno sa narodom i medijima. Slično je bilo kod Siniše Mihajlovića, a onda se u nekom periodu izgubila harmonija. Sada hoćemo da je vratimo".\nSrbija će pokušati sve da uradi da ostvari pozitivan rezultat protiv aktuelnog prvaka Evrope Portugalije, na čelu sa Kristijanom Ronaldom, a potom i protiv Luksemburga.\n"Svaka utakmica je teška i delikantna. Svesni smo situacije u kojoj smo, 15 bodova je u igri i kontrolišemo je. Nije lako, ali ćemo pokušati da uradimo ono što želimo", rekao je Tumbaković, uz dodatak da je razgovarao i sa njegovim prethodnikom Mladenom Krstajićem.\nOn je pozvao medije da pomognu reprezentaciji da se stvori prava atmosfera u javnosti.\n"Već sam rekao da je pitanje selektora nacionalni projekat. Trebalo bi svi zajedno da učestvujemo u tome, ukoliko je do nas iz tima učinićemo sve da navijači prepoznaju naš odnos kroz ponašanje. Medijska podrška je neophodna, može da utiče na kreiranje pozitivne atmosfere".\nNa pitanje da li sanja Ronalda pred duel u Beogradu 7. septembra, Tumbaković se nasmijao.\n"Zašto bih Ronalda sanjao? Imam lepše snove", uz osmeh je poručio selektor "Orlova".\nProkomentarisao je i rezultate u Evropi najveća dva srpska kluba Crvene zvezde i Partizana.\n"To ide korektnim putem, Zvezda je malo ubedljivijija na jačem nivou. Napravila je dobar rezultat u Bernu i sa velikom dozom optimizma čeka revanš. Partizan nije bio tako ubedljiv, imao je propusta u načinu igre. Ipak, ima i dobar rezultat, verujem da oba tima mogu dalje", zaključio je bivši trener Partizana, podsetivši da je uvek bio profesionalac u trenutku kada nema nijednog igrača na ovom spisku iz redova crno-belih, za razliku od dvojice iz Zvezde - Marka Gobeljića i Milana Pavkova.\nGrujić da bude strpljiv, poziv iskusnijima\nTumbaković je rekao da je Marko Grujić na njegovom radaru, ali da se za mečeve protiv Portugalije i Luksemburga opredijelio za iskusnije igrače.\nTumbaković saopštio spisak: Povratak Milivojevića i Nastasića, pozvan i Gobeljić\nVezista Liverpula, na pozajmici u Herti, nije dobio poziv uprkos golu Bajernu u Minhenu.\n"Sve što radim, kao i uvek, je u dogovoru sa stručnim štabom. Napravili smo grupa igrača, ali se prati njih 60. Grujić po kvalitetu i godinama je budućost srpskog fudbala. Prvo okupljanje je logicno da se opredelimo za iskusniju grupu, sa stažom u reprezentaciju. Ispred njega je vreme, biće prostora za Grujića", rekao je Tumbaković na konferenciji za novinare u Hiltonu.\nTumbaković je obilazio igrače koji nisu bili pozivani kod prethodnika Mladena Krstajića kao što su Luka Milivojević i Matija Nastasić, ali prema njegovim riječima nije stigao do Grujića.\n"Tek sam dva meseca selektor i fizički nisam uspeo da obiđem sve. Bio je i Grujić na spisku, isto kao Veljković, ali moraju da budu strpljivi", zaključio je on.\nSrbija 7. septembra čeka Portugalce, a tri dana kasnije gostuje Luksemburgu u kvalifikacijama za EURO.\nZaraženi fudbaleri Drite, UEFA izbacuje kosovski tim?\nRonaldinjo u kućnom pritvoru - žurke, rijeka alkohola i manekenke\nTri fudbalera pozitivna, odložen početak nove sezone u Sloveniji\nAnegdota: Eskobar ljepoticama i novcem pokušao da privoli Popovića\nMediji: Partizan udvostručio dug, na plate odlazi 9,2 miliona evra\nProsinečki i zvanično u Denizlisporu


M. Smiljković - Blic\nBraća zagrljena otišla u smrt\nBraća Mihajlo (13) i Milan (19) Marić, koje je prekjuče oko 13.35 časova udario voz, umrli su zagrljeni. Dečaci su stradali na železničkom mostu preko Morave kada su iz sela Orljane kod Doljevca krenuli po badnjak u obližnji šumarak.\nGrade akvapark u Niškoj Banji\nU podnožju Niške Banje na mestu zvanom Lozni kalem gradiće se najluksuzniji sportsko-poslovni centar na Balkanu sa spektakularnim akvaparkom na 5,5 hektara. Firma „Italnis“ sa mešovitim italijansko-srpskim kapitalom kupila je juče na licitaciji 14,94 hektara zemljišta. Bojan Stanisavljević iz „Naisus kompanija“ i Đorđo Zanmarki, predstavnik grupe vlasnika kapitala pod nazivom „Stefanija“, kažu da će cela investicija stajati oko 100 miliona evra!\nPoliciji ukinut besplatan prevoz\nNIŠ - Preduzeće “Niš ekspres” donelo je odluku da pripadnici policijske uprave u Nišu više nemaju povlasticu besplatnog autobuskog prevoza na svim linijama u međugradskom prevozu. Policajci su do sada na svim linijama u zemlji imali pravo da se besplatno prevoze, ali tu praksu je ovo preduzeće odnedavno prekinulo.\nTraže 55 plata ili štrajkuju glađu\nNIŠ - U “EE Plastiks” u Elektronskoj industriji počeo je štrajk upozorenja pred štrajk glađu devet radnika koji traže od Ei holdinga da im reguliše radni status jer im se duguje 55 plata, a od 2005. godine nisu im uplaćivani radni staž i doprinosi za socijalno osiguranje. Nemaju radne knjižice i ne mogu da se leče zato što nemaju uplaćene doprinose za socijalno osiguranje, odnosno zdravstvene kartone.\nSlomili i zapalili 100 kontejnera\nNiš - Ukoliko se nastavi obesno ponašanje huligana koji svake noći razulareno uništavaju kontejnere i kante za smeće, grad će ostati bez mesta za odlaganje otpadaka. Javno komunalno preduzeće “Medijana”, kome građani duguju za naknadu đubrarine oko 150 miliona dinara, nema para za obnovu uništenih kanti, tako da neki delovi grada plivaju u đubretu jer građani bacaju đubre gde stignu.\nNiš: Zabrana pušenja smanjila promet\nPredstavnici vlasnika ugostiteljskih i drugih lokala iz svih niških tržnih centara juče su na protestu na Trgu kralja Milana zatražili da se dozvoli pušenje u kafićima i poslastičarnicama u okviru ovih prodajnih kompleksa. Vlasnici ne mogu da biraju da li će pušenje u lokalima biti dozvoljeno, jer rade u okviru tržnih centara gde je ono zabranjeno, i kažu da im je promet opao od 85 do 90 odsto.\nVećnikova firma održava liftove\nLiberalno-demokratska partija u Nišu optužila je gradskog većnika Srđana Vaskovića (SPS) da je u sukobu interesa jer je njegova porodična firma „Jugolift” od Uprave za komunalne delatnosti dobila posao reparacije liftova u sedam niških solitera, a vrednost ugovora iznosi 6,3 miliona dinara. Grad Niš izdvojio je 25 miliona dinara za popravku 15 najprioritetnijih liftova, gradsko preduzeće „Niš stan” dobilo je posao u osam zgrada, a ostatak je pripao „Jugoliftu” - kaže član Gradskog odbora Miloš Bojović.\nNiš: Godišnjica gašenja Ekatarine Velike\nNiš - U prepunoj sali kluba Studentskog kulturnog centra Pravnog fakulteta u Nišu obeleženo je sećanje na 5. novembar, dan kada je jedna od najkreativnijih muzičkih grupa na Balkanu, Ekatarina Velika prestala da živi. Tog dana umro je Milan Mladenović, frontmen EKV-a koji je svojim magičnim tekstovima i muzikom ostavio dubok trag u istoriji srpskog rokenrola.\nPrvenstvo Evrope neće biti u Nišu\nGrad Niš neće biti domaćin Evropskog prvenstva u rukometu 2012. godine rekao je juče Velimir Marjanović, predsednik Organizacionog odbora takmičenja u Beogradu. Marjanović je rekao da hala „Čair“ nije dovoljna za Evropski šampionat, pošto ne ispunjava uslove EHF-a, a gradnja nove hale „Car Konstantin“ nije još počela.\nIdu u zatvor da ne plate kaznu\nOko 5.000 Nišlija kažnjenih prekršajno od 5.000 do 100.000 dinara podnelo je zahteva da kaznu odsluži u zatvoru.\nUz knjižicu sa čipom kod lekara\nStudenti pete godine Mašinskog fakulteta u Nišu prezentovali su projekat rukovodstvu niškog Doma zdravlja kojim ubrzavaju proces pregleda pacijenata i rešavaju suvišnu papirologiju. Oni predlažu da pacijenti imaju zdravstvene knjižice sa čipom, a da se kartoni zamene elektronskim istorijama bolesti.\nNiš traži svojih 1,3 milijarde od Vlade\nNiš - Grad Niš se pridružio zahtevu 150 opština i gradova u Srbiji koji su zatražili da im se sredstva u vrednosti od milijardu i 300 miliona dinara vrate pošto je prošlo vreme krize. Vlada Srbije je pretprošle godine sprovela meru na teritoriji države gde je svim opštinama i gradovima uskratila namenjena sredstva zbog svetske ekonomske krize.\nDo leta posao za 400 radnika\nGradonačelnik Niša Miloš Simonović i direktor italijanske kompanije „Dajtek“ Đulijano Zuko potpisali su juče ugovor o davanju u zakup uređenog građevinskog zemljišta u Donjem Međurovu kod Niša, gde ova kompanija gradi fabriku u kojoj će posao naći 400 radnika. Potpisan je i ugovor između ministra ekonomije Mlađana Dinkića i Zukoa, po kome Vlada Srbije za svakog zaposlenog radnika daje bespovratna sredstva od 10.000 evra.\nBez zaštite na tone opasnog otpada\nNiš - U krugu Elektronske industrije nalazi se oko pet tona opasnog hemijskog otpada, 50 tona kancerogenog galvanskog mulja i 14 metara kubnih žitke mase u bazenima za neutralizaciju. Nađeno je 35 metara kubnih otpadne kontaminirane ambalaže, trideset velikih boca pod pritiskom od 80 litara i manja količina hemijskog otpada nepoznatog sastava.\nĐaci ponovo na nastavi u prirodi\nNiš - Oko 4.000 kvadrata deèjeg odmarališta "Divljana" posle nekoliko godina pauze, ponovo je otvoreno za učenike niških osnovnih škola koji u ovoj šumovitoj oazi pohađaju školu u prirodi. Kapacitet smeštaja za boravak dece je 200 mesta, a ovaj objekat je jedini adekvatni prostor u Srbiji za boravak dece koja pohaðaju ovu vrstu rekreativne nastave.\nGrad u smeću zbog duga od 60 miliona\nRukovodstvo JKP „Medijana“ poslalo je Gradu dopis kojim traži hitno rešavanje problema prenosa novca iz gradskog budžeta. Oni tvrde da Grad Niš „Medijani“ duguje 60 miliona dinara za održavanje higijene u poslednja dva meseca, zbog čega prete obustavom rada u ovoj firmi.


Vulin: Zahvalan sam svima koji su život ugradili u Vojsku Srbije - Društvo - Dnevni list Danas\nPočetna » Društvo » Vulin: Zahvalan sam svima koji su život ugradili u Vojsku Srbije\nVulin: Zahvalan sam svima koji su život ugradili u Vojsku Srbije\nIzražavam ličnu zahvalnost svim licima koja su penzionisana, na čelu sa načelnikom Generalštaba generalom Dikovićem koji je radio izuzetan posao, kao i generali Veličković i Grbić, izjavio je danas ministar odbrane Aleksandar Vulin komentarišući nova postavljenja i prestanke profesionalne vojne službe oficira Vojske Srbije, ističući da je to prirodan proces.\n6Piše: Danas Online 16. septembra 2018. 15.39 Izmenjeno: 15.39\nOn je izjavio, tokom današnjeg obilaska Vojne bolnice Niš, da je zahvalan svim ljudima koji su svoj život ugradili u Vojsku Srbije.\n– Vojska Srbije ne počinje od danas ni od juče, to je institucija ovog naroda, uspešna, snažna i voljena zato što su u nju svoje živote ulagali ljudi kao što je i general Diković i svi oni koji čine, i koji su činili, našu vojsku, rekao je ministar odbrane, a prenosi pres služba ministarstva. Kako je istakao ministar Vulin, na čelu Generalštaba Vojske Srbije nalazi se general-potpukovnik Milan Mojsilović, koji je „izuzetan vojnik, čovek velikog iskustva i velikog ratnog iskustva, ali isto tako i diplomatskog“.\n– On je čovek koji voli svoju zemlju, koji poznaje svoju vojsku, čovek koji je prošao sve komandne dužnosti – od komandira tenka do komandanta Kopnene vojske. I svi drugi koji su sada unapređeni, ili obavljaju nove funkcije, su ljudi koji treba da donesu novu energiju i da nastave s onim što se do sada radilo. Vojska Srbije ima kadrovski potencijal, što i pokazujemo, i Vojska Srbije će samo nastaviti da jača, da još snažnije čuva svoju zemlju i da bude odvraćajući faktor za bilo koga ko misli da bi trebalo da napadne Srbiju, zaključio je ministar odbrane.\naleksandar vulin, generalstab, vojska srbijeBeograd\nMilan Savić kaže:\n16. septembra 2018. u 18.39\nVeliki profesionalci su otišli u penziju ali su isto tako veliki profesionalci došli na njihova mesta.\n16. septembra 2018. u 23.34\nIzabrali su prvog čoveka, sa velikim iskustvom i energijom, sa kojim vojska može samo da napreduje još više.\n16. septembra 2018. u 20.28\nJednom vojnik, ceo zivot vojnik .\nbivsi socijalista kaže:\n16. septembra 2018. u 23.45\nvaljda je i sns cenjeni ministar svoj život ugradio u vojsku koju nije služio. kakav populizam ljudi moji\nUcitelj Rade kaže:\n17. septembra 2018. u 06.35\nBaš je cakan blago tetki.\n17. septembra 2018. u 08.30\nMisliš na topčiderske gardiste i pilote helikoptera ili na starešine koji su tamićima išli po belu tehniku u slavoniju?


Naked uskoro u Nišu | Balkanrock.com\nNaslovna Vesti Najave koncerata Naked uskoro u Nišu\nNaked uskoro u Nišu\nBeogradski sastav Naked održaće svoj prvi samostalni koncert u Nišu u petak, 21.\nfebruara u klubu Feedback, sa početkom u 22h.\nNakon sjajnog nastupa 2012 na Nišville jazz festivalu, te kontinualne koncertne i diskografske aktivnosti u poslednjoj dekadi, Naked će se publici sa juga Srbije napokon predstaviti u punoj sviračkoj formi i sa novim, još uvek neobjavljenim numerama u okviru svoje aktuelne svetske turneje.\nPostavu sastava čine: Branislav Radojković (bas), Goran Milošević (bubnjevi, udaraljke), Đorđe Mijušković (violina) i Rastko Uzunović (klarinet, saksofon), a do sada su izdali četiri albuma. Naked su svih ovih godina upijali uticaje iz ovdašnje balkanske muzičke tradicije, pre svega specifične taktove i neparne ritmove, ali i sublimirali elemente klasične muzike zajedno sa internacionalnim uticajima Mediterana, afričkog i istočnoevropskog muzičkog nasleđa.\nUlaznice za koncert grupe Naked u Nišu u pretprodaji su po ceni od 500 dinara, na sledećim lokacijama: CD Sound (Obrenovićeva bb) i Ministarstvo Beer Bar (Vojvode Vuka 12). Na dan koncerta, ulaznice će koštati 600 dinara.


17.06.2016. 13:46 > 21:05\nPredsednik Kine Si Đinping stigao je danas oko 13.40 na beogradski aerodrom "Nikola Tesla" u trodnevnu posetu Srbiji, što je prva poseta jednog kineskog predsednika našoj zemlji posle više od 30 godina. On je stigao u dugo najavljivanu zvaničnu posetu Beogradu u delegaciji koju čini čak 200 ljudi.\nĐinping je izrazio zadovoljstvo zbog posete Srbiji.\n- Dozvolite da izrazim najsrdačniji pozdrav i najlepše želje Vladi i narodu Srbije u ime Vlade i naroda Kine. Tradicionalno prijateljstvo između Kine i Srbije, kao i njihovih naroda, izdržalo je istorijska iskušenja turbulentnih promena međunarodnih, kao i domaćih situacija, i beleži novi sjaj iz stare tradicije - rekao je Đinping.\nOn je rekao da je prijateljstvo dve zemlje, naročito od godine 2009. godine kad je uspostavljeno strateško partnerstvo dovelo odnose u brzu traku razvoja.\n- Međusobno političko poverenje dve zemlje se učvršćuje, a saradnja u oblastima energetike, izgradnje saobraćajnih infrastruktura, poljoprivrede itd. beleži nove sjajne tačke, dok je kulturna razmena dinamična, a građani Srbije i Kine sve intenzivnije putuju u Kinu i Srbiju. Dve strane održavaju komunikaciju i koordinaciju u vezi važnih međunarodnih i regionalnih pitanja, dobro sarađuju u okviru izgradnje projekata „Jedan pojas - jedan put“ i saradnje Kine i centralne i istočne Evrope - rekao je on.\nUveren sam da će moja poseta biti uspešna i otvoriti novu stranicu istorije u razvoju odnosa između Kine i Srbije - zaključio je kineski predsednik\nKineska strana je, dodao je, spremna da zajedno sa srpskom stranom, koristeći taj dobar trend, podiže nivo bilateralnih odnosa i praktičnu saradnju na još viši nivo i time stvori novu situaciju uzajamno korisne saradnje, zajedničke pobede i zajedničkog razvoja.\n- Očekujem da razmenim mišljenje sa liderima Srbije o bilateralnim odnosima, kao i o drugim pitanjima od zajedničkog interesa i sa njima zajedno isplaniram budući razvoj naših međusobnih odnosa. Uveren sam da će moja poseta biti uspešna i otvoriti novu stranicu istorije u razvoju odnosa između Kine i Srbije - zaključio je kineski predsednik.\nAvion kineskog predsednika su u vazdušnom prostoru Srbije dočekala tri aviona ratnog vazduhoplovstva. Među delegacijom od 200 ljudi nalazi se i njegova supruga Peng Ljuan koja će vreme u Srbiji provoditi u društvu supruge predsednika Srbije Dragice Nikolić.\nKako "Blic" saznaje, delegaciju od 200 ljudi čine funkcioneri i službenici različitih nivoa vlasti u Kini i planirano da tokom posete održe sastanake sa srpskim kolegama iz gotovo svih ministarstava u Vladi Srbije.\nNikolić Đinpingu: Mogli ste iz aviona da vidite koliko je lepa Srbija\nMogli ste iz aviona da vidite kako je naša Srbija lepa zemlja, obratio se predsednik Srbije Tomislav Nikolić predsedniku Kine Si Đinpingu u VIP salonu aerodroma "Nikola Tesla" po dolasku visokog gosta u zvaničnu posetu Srbiji.\nDodao je da nama nisu potrebne nikakve posebne privilegije, već samo mogućnost da sopstvenim trudom i radom, uz pomoć prijatelja iz Kine i iz celog sveta, uz pomoć investicija naših prijatelja, omogućimo bolji život našim građanima i izgradimo Srbiju kao modernu i uređenu državu, kao što je to i Kina.\nNakon toga, Đinping i Nikolić položili su kamen temeljac za izgradnju Kineskog kulturnog centra u Ulici Trešnjinog cveta.\nNovi kulturni centar, prema prvim nacrtima, koji se još finalizuju, trebalo bi da ima mnogo različitih sadržaja i dvoranu za prikazivanje filmova i pozorišnih predstava, čitaonicu, kinesku biblioteku, elektronsku biblioteku, prostor za druženje i izučavanje kineskog jezika.\nPolaganju kamena temeljca prisustvovali su i predsednica parlamenta Maja Gojković, predsednik vlade Aleksandar Vučić, ministri u srpskoj vladi, kao i predstavnici kineske delegacije.\nTom prilikom su intonirane himne dve zemlje "Bože pravde" i "Marš dobrovoljaca".\nNa kraju prvog dana posete, predsednici Kine i Srbije prošetali su popodne Kalemegdanom, gde je gostima iz Kine predstavljen deo srpske istorije i pokazana tvrđava.\nPredsednici na Kalemegdanu\nSi i Nikolić su Kalemegdanom prošetali u društvu supruga, članova delegacija i novinarskih ekipa, a srpsku istoriju im je prezentovao Relja Seratić iz Beogradske tvrđave.\nTokom šetnje Kalemegdanom, kineski predsednik pokazao je veliko interesovanje za istoriju Beograda i Srbije, ali je i pokazao impresivno znanje o našoj zemlji, a najviše ga je oduševio pogled na ušće Save u Dunav, rekao je Tanjugu Relja Seratlić iz Beogradske tvrđave, koji je pratio delegacije tokom posete Kalemegdanu.\n- To je bila neformalna, opuštena, prijateljska poseta, gde je predsednik Kine pokazao interesovanje za istoriju Beograda i Srbije, koju smo mu zajednički predsednik Tomislav Nikolić i ja pojasnili - rekao je Seratlić.\nOn je dodao i da se predsednik Nikolić potrudio da ugođaj bude još veći i dao kineskom kolegi mnogo informacija o Beogradu.\n- Kineski predsednik je stekao određeno poštovanje prema mestu na kom se nalazi i shvatio je da imamo premalo vremena za tako dugu istoriju - rekao je Seratlić.\nKINA IZ SRBIJE NAPADA EVROPU Šta se sve krije iza dugo očekivane posete Si Đipinga\nPredsednik Srbije Tomislav Nikolić priredio je privatnu večeru u čast predsednika Kine Si Đinpinga i tom prilikom mu uručio do sada neobjavljenu fotografiju gospodina Si Džongsuna, oca sadašnjeg predsednika NR Kine.\nKako je saopštila Služba za saradnju s mdeijima predsednika Srbije, fotografija je snimljena 1986. godine, kada je Si Dongsun predvodio delegaciju Komunističke partije Kine na 13. kongresu Saveza komunista Jugoslavije.\nU posveti predsednik Nikolić je napisao: Znam da ste na svog oca ponosni i da tugujete za njim, kao i ja za svojim. I on bi danas bio ponosan na Vas.\nAvion kojim je Si Điping stigao u Srbiju\nDrugog dana posete, tj. sutra, biće održan sastanak dvojice predsednika i bilateralni sastanak dveju delegacija, nakon čega će biti potpisani brojni međudržavni sporazumi.\nNikolić će uručiti predsedniku Kine Orden Republike Srbije na velikoj ogrlici, a dvojica predsednika će se potom obratiti medijima.\nNakon ceremonije uručenja ordena, Si će se sastati se sa predsednikom Vlade Srbije Aleksandrom Vučićem i članovima delegacija, kao i predsednicom Narodne skupštine Srbije Majom Gojković.\nTrećeg dana posete, Nikolić i Si će obići Železaru Smederevo, gde će im domaćin biti premijer Srbije Aleksandar Vučić.\nKako je najavljeno iz vlade, Nikolić, Vučić i Li će se obratiti zaposlenima u Železari Smederevo, obići halu Tople valjaonice i menzu u krugu fabrike.\nNezapamćen broj novinara u Beogradu\nZa izveštavanje o trodnevnoj poseti predsednika Kine Si Đinpinga Beogradu, gde mu je domaćin predsednik Tomislav Nikolić, akreditovano je više od 800 novinara, snimatelja i fotoreportera, rečeno je Tanjugu u Predsedništvu Srbije.\nVeliki broj predstavnika medija dolazi iz Kine, ali i drugih zemalja.\nU Palati Srbije novinari koji su akreditovani za praćenje posete kineskog predsednika počeli su da se okupljaju, a dolazak predsednika Sjia se očekuje oko 14 sati.\nOvu posetu prate najviše mere bezbednosti, a beogradske ulice će biti povremeno zatvarane, uz zabranu kretanja pešaka sve do prolaska eskorta.\nSaobraćaj u gradu funkcioniše bez problema, ali da je primetan veći broj policajaca, koji su raspoređeni i duž autoputa, javio je reporter Tanjuga.\nSvetske agencije izvestile su o današnjem dolasku kineskog predsednika u Beograd, a američki AP navodi da je cilj posete prvog čoveka Kine unapređenje odnosa sa "prijateljskim narodom" Srbije.\nTakođe, AP kaže da je cilj ove posete i potvrda namere Kine da poveća svoje prisustvo na Balkanu i u Evropi.\nAmerička agencija ističe da su kineskog predsednika na aerodromu u Beogradu dočekali predsednik Srbije Tomislav Nikolić i vladini zvaničnici, kao i da je na aerodromu,u znak dobrodošlice, izveden kulturno-umetnički program.\nRojters navodi da su Srbija i Kina spremne da potpišu najmanje 20 trgovinskih i investicionih dogovora tokom posete Sjia i podseća da dve zemlje imaju dobre odnose od devedesetih godina prošlog veka.\nKina, dodaje britanska agencija, posetu vidi kao deo inicijative "Jedan pojas, jedan put", koja je poznata i kao "Novi put svile", a čiji je cilj da se otvore nove trgovinske veze sa kineskim firmama.\nBrnabić razgovarala sa ambasadorkom Kine u Srbiji, uskoro sastanak sa Si Đinpingom


Posted on 6. maja 2022. at 10. maja 2022. by Saša Trifunović\nArhiva, Skupština Grada Bora, foto: Ist media\nTragom izjave gradonačelnika Bora Aleksandra Milikića. da je o potencijalnoj koaliciji razgovarao sa, kako je rekao, prihvatljivim političkim strankama za SNS, pokušali smo da saznamo sa kim su razgovori vođeni.\nEvidentno je da ćemo imati skupštinsku većinu. Prioritet će nam biti podizanje kvaliteta uslova života u našim selima i našem gradu, rekao je Milikić pre dva dana.\nKako saznaje Ist media, razgovori su vođeni sa SPS-om, napravljen je okvirni dogovor, ali nije bilo reči o detaljima.\nPredsednik Vlaške stranke „Most“ Milivoje Janošević, kaže da je pre desetak dana bilo nezvaničnih razgovora sa ljudima „iz vrha SNS-a“ u Beogradu, ali da je bio izričit da, kada je reč o potencijalnoj koaliciji, mora da se ispune određeni zahtevi.\nTražio sam sastanak sa vrhom SNS-a i izneo principe od kojih nećemo odustati, a to su granice rudarenja, razvoj sela, jačanje javnog sektora i budžet koji mora biti povećan i korišćen u interesu građana i transparentno. U suprotnom, ako se dogovor oko toga ne potpiše, nećemo dati podršku sadašnjoj vlasti, rekao je Janošević za Ist media.\nJoš je dodao da traži od države da određeni procenat od rudne rente dodatno bude usmeren Boru i Majdanpeku.\nPredsednica GO Stranke slobode i pravde Irena Živković kaže da nije razgovarala sa SNS-om, a isti odgovor dobili smo od Dragana Markovića iz Ujedinjene opozicije Bora, ali i od Dalibora Jovića iz GG „Borci za Bor“ i Vladimira Stojičevića iz GG „Glasno za omladinu“.\nDr Slaviša Mladenović, nosioc liste POKS-a, kaže za Ist media da do sada nije bilo razgovora sa SNS-om, ali da taj odnos još treba da se definiše, i da za sada sve „stoji otvoreno“.\nAktuelni gradonačelnik Bora Aleksandar Milikić, izjavio je da su vođeni razgovori sa političkim strankama i da je „najbitnije nastaviti rad na razvoju i grada i sela“.\nUkoliko budu sklopili koalicioni dogovor, SNS i SPS, će imati 19 od 35 odbornika. Tesna većina će biti problem kod donošenja odluka, pa nije nemoguće da se ostvari prognoza Milivoja Janoševića, da ovakva situacija može dovesti do prevremenih izbora za Skupštinu Grada Bora.


Cinema city i u Limanskom parku - oradio.rs\nCinema city i u Limanskom parku\nInternacionalni filmski festival Cinema City biće održan osmi put od 29. juna do 5. jula u Novom Sadu, ove godine na novoj lokaciji - u novoj kreativnoj četvrti koju čine Kineska četvrt i Limanski park pod sloganom "Na pravom mestu u pravo vreme".\nKao i prethodnih godina, posetioci će uživati u bogatom programskom sadržaju posvećenom pre svega mladoj, filmskoj i muzičkoj sceni. Publiku očekuje beskompromisni i uzbudljiv program koji u fokus stavlja mlade filmske stvaraoce.\nCinema City je koncipiran kroz tri programske celine - CC Film, CC Music i CC Pro kroz koje će posetioci moći premijerno da pogledaju ostvarenja mladih filmskih autora, da se podsete prvih remek dela kultnih reditelja današnjice, kao i da uživaju u promociji novog alternativnog zvuka mladih domaćih i regionalnih bendova.\nJedinstvena lokacija, revitalizovane industrijske zone pretvorene u kreativni kvart, nudi publici dostupnost svih sadržaja na jednom mestu, a publika će uživati u omiljenim bioskopima na otvorenom.\nPosetioci će moći i da pogledaju izložbe primenjenih umetnika, uvere se u veštine rezidencijalnih skejtera, uživaju u pikniku na travi, opuste se u lounge barovima, food zoni i uživaju u brojnim drugim sadržajima.


SAOPĆENJE Pozdravljeni koraci ka formiranju vlasti u Federaciji BiH\nAmbasada Sjedinjenih Američkih Država i Delegacija Evropske unije/EUSR u Bosni i Hercegovini (BiH) primili su ka znanju odluku Centralne izborne komisije (CIK) o popunjavanju Doma naroda Federacije koja je usvojena danas.\nPohvaljujemo CIK na preuzimanju koraka koji će omogućiti formiranje vlasti Federacije i pozivamo sve relevantne aktere da poduzmu neophodne korake u tom smjeru. Odluka koju je usvojio CIK ne oslobađa odgovorne vlasti od obaveze da riješe trenutne nedostatke u Izbornom zakonu BiH na sistematski način. U tom kontekstu, ohrabrujemo stranke da intenziviranju rad na iznalaženju kompromisnih rješenja koja ne unazađuju već približavaju zemlju evropskim standardima i demokratskim normama koje osiguravaju jednakost svih u Bosni i Hercegovini.\nSjedinjene Američke Države i Evropska unija su tokom proteklih 18 mjeseci pokušale potpomognuti dijalog između političkih stranaka u okviru napora da se riješe nedostaci u Izbornom zakonu BiH. Radi manjka političke volje za kompromisom, stranke nisu uspjele da postignu dogovor o zakonskom rješenju. U odsustvu zakonskog rješenja, CIK ne samo da ima ovlaštenje već i odgovornost da provede izborne rezultate. Eksperti Venecijanske komisije su ovo jasno naglasili u razgovorima sa političkim strankama i CIK-om tokom svojih posjeta Sarajevu proteklog ljeta i jeseni. Neslaganja sa odlukom CIK-a mogu se rješavati kroz dostupna pravna sredstva, a proces formiranja vlasti se ne treba držati taocem.\nCIK BiH Dom naroda Parlamenta F BIH Ambasada SAD Delegacija EU


PUTIN: Vlast na Krimu je potpuno legitimna\nPUTIN: Vlast na Krimu je potpuno legitimna\nRuski predsednik Vladimir Putin ocenio je da su proruske vlasti na Krimu koje će organizovati referendum o pripajanju ukrajinskog poluostrva Rusiji „legitimne“.\nU telefonskom razgovoru sa nemačkom kancelarkom Angelom Merkel i britanskim premijerom Dejvidom Kameronom, Putin je posebno istakao da su „mere koje su preduzele legitimne vlasti Krima zasnovane na normama međunarodnog prava i da imaju za cilj da zaštite legitimne interese stanovništva poluostrva“, navodi se u saopštenju Kremlja.\n„Ruski predsednik je takođe skrenuo pažnju svojim sagovornicima nedostatak bilo kakve akcije sadašnjih vlasti u Kijevu da ograniče aktivnosti ultranacionalista i radikalnih snaga u glavnom gradu (Ukrajine) i u brojnim regionima“, dodaje se u saopštenju.\nAngela Merkel je u razgovoru ponovila Putinu da je taj referendum suprotan ukrajinskom ustavu i međunarodnom pravu, izjavio je portparol nemačke kancelarke.\nPrema saopštenju iz Londona ruski predsednik je ipak dao uveravanja britanskom premijeru Dejvidu Kameronu da želi da nađe diplomatsko rešenje krize i rekao da će razgovarati sa svojim ministrom inostranih poslova Sergejom Lavrovim o formiranju „kontakt grupe“ koju želi zapad.\n„Predsednik Putin je istakao da je u interesu svih nas da imamo stabilnu Ukrajinu“, navodi se u saopštenju Dauning strita.\nRusija stalno ističe da je situacija u Ukrajini izmakla kontroli i da je stanovništvo koje govori ruski na meti nasilja od kada je 22. fabruara svrgnut proruski predsednik Viktor Janukovič a na vlast došli proevropski lideri, navodi agencija Frans pres.\nZapad smatra da nema dokaza o nasilju i optužuje Rusiju, čije snage de fakto kontrolišu Krim, da se koristi propagandom.\n„Uprkos razlikama u pristupu situaciji sagovornici su izrazili zajednički interes za smanjenje napetosti i za normalizaciju situacije što je pre moguće“, dodaje se u saopštenju.\nUkrajinski premijer Arsenij Jatcenjuk je u četvrtak ocenio nelegitimnom odluku Krimskog parlamenta da pripoji to poluostrvo Rusiji, posle sastanka sa zvaničnicima EU u Briselu.\nJacenjuk je takođe rekao da referendum koji će biti organizovan na Krimu 16. marta nema nikakvo pravno utemeljenje.


Otkriven špijun tajne obavještajne službe u kabinetu Angele Merkel | Krupljani.BA\nU kabinetu njemačke kancelarke Angele Merkel otkrivena je osoba koja je godinama špijunirala za egipatsku obaveštajnu službu.\nJedan saradnik glavnog portparola njemačke vlade Stefena Sajberta razotkriven je kao egipatski agent.\nZaposleni u Službi za štampu i informacije njemačke vlade je osumnjičen da je više godina radio za egipatsku obaveštajnu službu.\nSavezna kriminalistička služba je decembra prošle godine, po nalogu saveznog tužilaštva preduzela “izvršne mjere” protiv te osobe, navedeno je u bezbijednosnom izveštaju, koji je predstavljen u Berlinu. Istraga protiv tog lica je još uvek u toku.\nTužilaštvo je njemačkom “Bildu” potvrdilo da je protiv tog lica pokrenuta istraga zbog sumnje obaveštajne djelatnosti. Prema “Bildu” radi se o licu srednjeg nivoa državnog službenika u vladi.\nSavezna pres služba nije željela da komentariše slučaj, ističući da se ne miješaju u tekuće istrage.\nTežište aktivnosti egipatske obaveštajne službe u Njemačkoj je da prikupe informacije o egipatskim opozicionarima koji žive u toj zemlji, navela je Služba za zaštitu ustavnosti u svom godišnejm izvještaju. Pri tom, dodaju, fokus egipatskih kolega je prije svega na pripadnicima “Islamskog bratstva”.


Trgovinski sporazum EU-SAD 2016?\nSesilija Malmstrom, evropska komesarka za trgovinu (arhivski snimak)\nEvrospki pregovarači se nadaju da će, prema optimističnom scenariju, finalizovati trgovinski sporazum sa SAD 2016. - izjavila je komesarka EU za trgovinu Sesilija Malmstrom.\nGruba verzija trgovinskog sporazuma EU - SAD mogla bi biti dovršena naredne godine, izjavila je danas u Briselu evropska komesarka za trgovinu, Sesilija Malmstrom, najavljujući da će u nastavku pregovora, zakazanom za seprembar i oktobar ove godine, na stolu biti cijeli sporazum a ne samo njegovi dijelovi, kako je do sada bio slučaj.\nDok u Evropskom parlamentu, i pored nedavnog glasanja o nastavku pregovora sa Amerikom o slobodnoj trgovini, sumnjičavo vrte glavom da bi se u dogledno vrijeme sporazum sa prekookeanskim partnerom mogao i zaključiti, u Evropskoj komisiji pokazuju više entuzijazma da bi se barem gruba verzija sporazuma mogla naći na stolu naredne godine.\n"U septembru ću u Vašingtonu razgovarati kako da krenemo naprijed po svim pitanjima sporazuma, što je i naša i američka namjera, novi kmrug pregovora je zakaan za oktobar a biće vjerovatno još jedan i u decembru. Potrudićemo se da sve bude na stolu. Ako budemo ozbiljno radili i dali sve od sebe, mogli bi smo imati nacrt sporazuma do juna naredne godine", kaže Malmstrom.\nOvo, medjutim, ne nudi odgovore na pitanja koja postavlja sve veći broj Evropljana - pitanja u vezi sa bezbjednošću hrane, zaštitom životne sredine, teškom mukom uspostavljenim standardima kojima, po njih, trgovinski sporazum sa Amerikom predstavlja ozbiljnu prijetnju.\n"U našem komitetu postoji velika zabrinutost oko ovog sporazuma - zabrinuti smo za životnu sredinu i hranu, kao i za zdravlje. Tu prije svega mislim na klonirano meso", ističe član Evropskog parlamenta iz Holandije, Bart Staes iz stranke Zelenih.\nSa druge strane, Evropa i Amerika su toliko oslonjene jedna na drugu, na više načina, da je sporazum o slobodnoj trgovini ne samo put povezivanja dva najveća svjetska ekonomska prostora, već i prirodni slijed stvari...ali sporazum koji će biti od koristi svima, a za to , vjeruje se, treba vremena za dogovor koji će nositi i neophodne kompromise.\n"Da li je ovo za nas idealno? Ne. Ali važno je da ova kuća pošalje snažnu poruku pregovaračima da saradnja traži i odredjene kompromise...", ističe članica Evropskog parlamenta iz Holandije, Maritje Sake.\nPoruka je i odaslata, ali ostaje pitanje: nisu li najave o skorom okončanju rada na sporazumu više političke prirode i rezultat upornog rada lobista, nego slika stvarnog raspoloženja Evropljana, koje, ruku na srce, odavno već ne dotiče evropske birokrate.


Radio Požega 94.7 FM | Četvrti protest građana u Požegi\nČetvrti protest građana u Požegi\nPožega, 12. mart – Juče je u Požegi održan četvrti protest građana na kome su zatražene ostavke čelnika lokalne vlasti i pozvani državni organi da reaguju na prijave o zloupotrebama opštinskih funkcionera. Protest je počeo javnim emitovanjem „Vesti iz Požege“. U njima su objavljeni razlozi za zatraženu smenu predsednika opštine Milana Božića i predsednice Skupštine opštine Zorice Mitrović. Prozvani su i ostali koji su inicirali skupštinsku odluku da se za 12 miliona dinara kupi parcela i nelegalni objekat pored sportske hale.\nPored ostavki čelnih ljudi lokalne vlasti i zahteva upućenih požeškoj televiziji, ali i radiju, da objektivno izveštavaju, zatraženo je da se poništi odluka o kupovini spornog objekta. Ponovo se insistiralo da Osnovno javno tužilaštvo i Više javno tužilaštvo pokrenu predistražne radnje po krivičnim prijavama protiv odgovornih u opštinskoj vlasti. Traženo je i da Državna revizorska institucija, u roku od deset dana, obavi kontrolu poslovanja opštinske uprave.\nAleksandar Divović, pravnik i publicista, je podsetio na to da su vlasnici spornog objekta odustali od prodaje, ali ne i opštinska vlast koja sve to pokušava da sprovede “tajno i u žurbi“. Sa skupa je poručio da je kupovinom placa i objekta pored sportske hale lokalna vlast osmislila “kriminalnu transakciju i zaveru protiv građana Požege“.\nDivović je izneo informacije da su vlasnici objekta nedavno podneli zahtev osnovnoj školi „Emilija Ostojić“ da se ta škola u njihovu korist odrekne zemljišta od oko sedam kvadratnih metara, ali da školski odbor to nije dozvolio. Rekao je i da opštinska vlast, novim urbanističkim projektom za taj objekat, pokušava da, umesto njegove prvobitne namene za teretanu i fitnes salu, izgradi hostel.\nBivši direktor OŠ “Emilija Ostojić“ Aleksandar Vesović istakao je da su se njegove kolege u toj školi “usprotivile bahaćenju i demonstraciji sile opštinske vlasti“. Aktuelna vlast je svojim postupcima u Požegi, uspela da ujedini obične gradjane i simpatizere političkih partija i da ih okupi na protestima, kaže Vesović.\nSa jučerašnjeg skupa je poručeno da će protesti biti nastavljeni sve dok zahtevi ne budu ispunjeni.


● Matematika – programiranje pomaže deci da razumeju komplikovane matematičke koncepte i njihovu primenu u praksi, što dovodi do toga da mnogi zavole ovaj predmet.\n● Jezik i književnost – kodiranje predstavlja svojevrsni jezik, zbog čega mnoge aplikacije za njegovo učenje u ranom uzrastu počivaju na pričicama koje učenik samostalno kreira. Na taj način, pored programiranja, osnovci stiču veštine iz storitelinga, pismenog i usmenog izražavanja.\n● Likovno i umetnost – za umetnost je najvažnija kreativnost, a ona se u velikoj meri trenira kroz programiranje, jer ono podstiče decu da samostalno i uporno iznalaze kreativna rešenja za različite probleme, a kada se udruži sa veb-dizajnom, pretvara ih u prave umetnike koji stvaraju sopstvene vizuelne kreacije.\n● Transverzalne veštine – stručnjaci su utvrdili da kodiranje kod dece razvija tzv. prenosive veštine, u koje spadaju fokus, timski rad, komunikacija i sposobnost rešavanja problema, a upravo su poslodavci te veštine izdvojili kao najvažnije za dobijanje dobro plaćenih poslova u budućnosti. Stoga savremeno obrazovanje veliku pažnju posvećuje izgradnji ovih veština kod dece, a jedan od načina za to je i kroz nastavu kodiranja.


Radovi na uređenju korita i mosta na reci Despotovici\nPovodom oštećenja u majskim poplavama u toku su radovi na uređenju korita i mosta na reci Despotovici\nOštećenja na koritu i mostu na gornjomilanovačkoj reci Despotovici posle majskih poplava biće otklonjeni zahvaljujući republičkim javnim preduzećima "Srbijavode" i "Puteva Srbije". Prema informacijama sa poslednje sednice Opštinskog veća radovi na saniranju i čišćenju reke Despotovice u aktuelnoj prvoj fazi iznosiće oko 8 miliona dinara. Posao je poveren izabranom izvođaču radova DVP "Zapadna Morava" iz Kraljeva. U toku je postupak javne nabavke i za izvođenje radova u drugoj fazi na sanaciji oštećenja dna i korita reke Despotovice, odnosno betoniranje i podziđivanje, ukupne vrednosti od oko 40 miliona dinara. Ova sredstva su obezbeđena zahvaljujući donacijom Ambasade Japana.\nRadovi na sanaciji mosta na reci Despotovici, u trajanju od mesec i po dana i vrednosti 11 miliona dinara su u nadležnosti Javnog preduzeća "Putevi Srbije". Takođe, prema planovima ovog preduzeća republičkim sredstvima u vrednosti 22 miliona dinara biće finansirani radovi na rekonstrukciji puta Svračkovci-Gornja Crnuća-Vraćevšnica. Očekuje se da će ovim putnim pravcem, a povodom nastupajuće jubilarne godine kada će biti obeleženo DVA veka podizanja Drugog srpskog ustanka, biti velika posećenost konaka Miloša Obrenovića i manastira Vraćevšnica.\nTrasu navedenih radova danas su obišli predsednik opštine Milisav Mirković i član Opštinskog veća zadužen za putnu infrastrukturu Desimir Jovanović i tom prilikom izrazili zahvalnost u ime opštine ovim republičkim preduzećima koji su se odazvali na zahteve i ažurnost ovih opštinskih čelnika kako bi se izvršili ovi radovi i time predupredile sve negativne posledice koje bi mogle nastupiti u slučaju novih vremenskih nepogoda.


MRG Banja Luka | Detekcija droge i eksploziva\nYou are here: Home / Programi / Detekcija droge i eksploziva\nDroga i eksploziv su uvek predstavljali problem državnim institucijama i čitava grana industrije radi na tome da razvije opremu koja će u svakodnevnom životu olakšati rad policije i poboljšati efikasnost. Naša firma predstavlja svetske lidere u proizvodnji specijalizovane opreme za detekciju droge i eksploziva. Ta vrsta opreme i metoda nalazi svakodnednu primenu u bezbednosnim agencijama, graničnoj policiji, zatvorima, popravnim domovima i industrijskom sektoru.\nNaši partneri u domenu detekcije droge i eksploziva\nMistral je izraelska kompanija sa sedištem u SAD koja se bavi proizvodnjom i prodajom opreme za vojne, policijske i bezbednosne potrebe. Mistral se bavi osmišljavanjem, proizvodnjom i prodajom gotovih rešenja direktno krajnjim korisnicima, ali i projekt menadžmentom i marketinškom podrškom isporučiocima takve opreme.\nKompanija Morpho bavi se prvenstveno detekcijom ekspoloziva i narkotika i proizvodi ove kompanije nalaze primenu na svim mestima gde je neophodna povećana bezbednost: na graničnim prelazima, aerodromima i lukama, vojnim objektima, ambasadama i konzularnim predstavništvima, u državnim ustanovama, nuklearnim elektranama, petrohemijskim postrojenjima, javnim ustanovama, zatvorima, na događajima visokog rizika.


POSLANICI REKLI ZBOG OBAVEZNOJ VAKCINACIJI: Da li će i Srbija da sledi ovaj primer?\nAutor: Glas javnosti 07.04.2022. u 16:36\nNemački Bundestag odbacio je obaveznu vakcinaciju.\nU Bundestagu je za predlog uvođenja obaveze vakcinacije a za starije od 60 godina glasalo 296 zastupnika, dok ih je 378 bilo protiv.\nRadi se o kompromisnom predlogu grupe pretežito vladajuće Socijaldemokratske stranke Nemačke (SPD), stranke Zeleni i delova Liberalno-demokratska stranke (FDP) koja je prvo htela da uvede obaveznu vakcinaciju za sve starije od 18 godina, ali je, reagirajući na otpor najveće opozicione grupe u Bundestagu, Unije CDU/CSU, predložila obavezu za starije od 60 godina.\nProtiv obaveze cepljenja je i velik deo zastupnika FDP-a (Slobodna demokratska stranka). Ova grupa je na glasanje u Bundestagu iznela vlastiti predlog koji u potpunosti odbacuje bilo koji oblik obaveze vakcinacije za sve građane, ali je i ovaj predlog odbijen.\nIsto tako je odbijen i treći predlog koji je u proces glasanja uveo demohrišćanski zastupnički klub, a koji predviđa neku vrstu obaveze vakcinacije za vojsku i policiju koja bi bila uvedena u slučaju pogoršanja epidemiološke situacije.\nNi desno populistička Alternativa za Nemačku (AfD) nije prošla sa svojim predlogom koji odbacuje svaki oblik obaveze, pa tako i za one koji su zaposleni u zdravstvenom sistemu, koja je već na snazi od sredine marta.\nPre glasanja je ministar zdravstva Karl Lojterbah ukazivao na potrebu uvođenje obaveze vakcinacije kako bi se sprečilo izbijanje novog pandemijskog talasa na jesen.\nTrenutno je u Nemačkoj oko 76 posto građana u potpunosti vakcinisano.


Bolna 2021. za "orlove" - Igre u Tokiju od sna do košmara, Kari zadužen za novi početak - Izazov\nRadio-televizija Srbije\t 31. decembra 2021. 17:12\nPolazeći od aksioma da je Srbija zemlja košarke, 2021. godina bila je katastrofalna za ljubitelje košarke u našoj zemlji – "orlovi" su propustili lepu priliku da se plasiraju na Olimpijske igre u Tokio.\nPosle vesti da će Beograd biti domaćin jednog od kvalifikacionih turnira za odložene Olimpijske igre, u javnosti se već stvorila atmosfera da je dovoljno da srpski košarkaši dođu na tunrir, odigraju par utakmica protiv nedoraslih protivnika, a plasman na olimpijski turnir činio se kao već gotova stvar.\nNije bilo važno što u timu nije bilo najkorisnijeg igrača NBA lige Nikole Jokića, kao ni najboljeg strelca Svetskog prvenstva u Kini Bogdana Bogdanovića – podrazumevalo se da će "orlovi" u Beogradu savladati bilo kog rivala, a već se išlo toliko daleko da se razmišljalo kako ćemo se sa Amerikancima boriti za zlato u Tokiju.\nRealnost je donela gorku istinu, nešto što, bar u teoriji, svi dobro znamo – i druge ekipe imaju dobre igrače, i drugi žele da se plasiraju na najveće svetsko sportsko takmičenje, i drugi će učiniti sve da sruše favorita i učine svoj uspeh još većim i značajnijim.\nUpravo se to desilo "orlovima" u Beogradu, koji su naleteli na "minu" zvanu Italija – ekipu koju smo redovno dobijali na svim takmičenjima i koja u svojim redovima nema neko veliko ime svetske košarke, ali je imala sistem, znanje i pre svega bila silno motivisana da konačno savlada Srbiju.\nIstina je da je tadašnji selektor Srbije Igor Kokoškov imao velikih kadrovskih problema, da nije mogao da računa na najbolje košarkaše, da su se neki povredili tokom samog turnira, ali je činjenica da je kao predvodnik odgovoran za jedan od najvećih neuspeha srpske košarkaške reprezentacije još od Evropskog prvenstva koje je naša zemlja organizovala 2005. godine.\nSrbija je bez mnogo muke u grupi savladala Filipine i Dominikansku Republiku, u polufinalu je preskočen Portoriko, da bi nas u finalu dočekali raspoloženi Italijani koji su "orlovima" usred Beograda ubacili 102 poena.\nNe bi bilo pošteno, a ni ispravno reći da je selektor Kokoškov jedini krivac za težak poraz od "azura", ali je kao "prvooptuženi" sporazumno raskinuo ugovor sa Košarkaškim savezom Srbije u septembru.\nDve nedelje kasnije, na kormilo reprezentacije postavljen je iskusni general, koji je sa nacionalnim timom već bio šampion sveta i Starog kontinenta – Svetislav Pešić.\nČovek koji je trenerskim poslom počeo da se bavi još 1982. godine, koji je sa omladinskom reprezentacijom Jugoslavije bio šampion sveta u Bormiju 1987. godine, a onda sa seniorskim timom bio šampion Evrope (2001. u Turskoj) i sveta (godinu dana kasnije u Indijanopolisu), najbolji je kandidat za mesto selektora, smatra KSS.\nA popularni Kari već je debitovao na novoj-staroj funkciji, pošto su "orlovi" počeli kvalifikacije za Svetsko prvenstvo koje se 2023. godine igra u tri azijske države.\nSrbija je na Karijevom novom debiju teškom mukom savladala Letoniju, da bi nekoliko dana kasnije gotovo pa neobjašnjivo izgubila od Belgije, što još jednom pokazuje koliko je sistem kvalifikacija sa Fibinim prozorima, u kojima ne igraju igrači iz NBA i Evrolige, neugodan i nepredvidiv.\nPravu proveru svojih selektorskih mogućnosti Pešić će imati u septembru naredne godine, kada će Srbija učestvovati na dugo očekivanom Evropskom prvenstvu i igrati u Grupi D sa selekcijama Češke, Poljske, Finske, Izraela i Holandije.\nTreba istaći da je Kari u prva dva meča na okupu imao veliki broj debitanata, koji će morati da prođu period prilagođavanja na specifičan sistem rada u reprezentaciji, ali da bi na Evrobasketu ekipa mogla da bude kompletna, uključujući tu i Jokića i Bogdanovića.\nBez obzira što rivali u grupi nemaju zvučna imena, svakako se ne sme ponoviti greška sa olimpijskih kvalifikacija, kada su "orlovi", čini se, potcenili protivnika.\nGodina za nama bila je bolna, srećom – nove Igre na programu su "već" iza ugla – 2024. godine. "Orlovi" imaju dovoljno vremena da iz svojih grešaka izvuku pouke, kako bi najbolji bili kada je to najpotrebnije.\nA neka prestojeće Evropsko prvenstvo bude samo prvi stepenik ka ostvarenju cilja – povratku srpke košarkaške reprezentacije na sam vrh svetske košarkaške scene.\nJokić igra kao zver – četvrti uzastopni tripl-dabl za istoriju Denvera…\nBjelica neprimetan, Bogdanović i Pokuševski i dalje na listi…


Rešavamo enigmu: Da li je vezivanje pojasa obavezno baš za sve učesnike u saobraćaju? - Telegraf.rs\nIzmene Zakona o bezbednosti saobraćaja na putevima donele su mnoge promene, a jedna od najrigoroznijih je povećanje kazne za nevezivanje pojasa sa 5.000 na 10.000 dinara. Ova odluka mora da se sprovodi bez presedana, bez izuzetka i svako ko je ne poštuje će da odgovara jer svima preti jednaka opasnost u saobraćaju.\nSVAKI STOTI SRBIN VOZI PIJAN: Za tri dana saobraćajne kontrole, otkriveno više od 1.000 prekršaja\n- Nije to propisao niko iz ličnog hira, već zato što, bilo prilikom bočnog, prilikom čeonog prevrtanja vozila, na telo deluju takve sile koje mogu da dovedu do pogibije, a pojasevi su ti koji čuvaju čoveka. Bez obzira na funkciju, svi su oni ljudi i jednako podležu povredama - objašnjava Okanović.\nOkanović objašnjava da su svi jednako podložni povredama u saobraćaju Foto: Milena Đorđević\nDelimično stavljanje pojasa može da uzrokuje stravične povrede tokom nesreće Foto: Profimedia


Zadatak – “popraviti” zemljište – AGRO VESTI by agronews.rs\nZadatak – “popraviti” zemljište\nHome Poljoprivreda Aktuelno Zadatak – “popraviti” zemljište\nSep 23, 2013 | Aktuelno, Poljoprivreda, Slajder, Srbija, Vesti\t|\nZadatak poljoprivrednika je da korišćenjem novih tehnologija podignu nivo obrade zemljišta i proizvodnje hrane, ocenjeno je na kongresu “Zemljište-voda-biljke”.\nZemljište je naš najveći privredni resurs i neophodno je na što kvalitetniji način očivati i popraviti, što je uz dostupnost savremenih tehnologija danas moguće, jedan je od zaključaka skupa.\nDirektor Uprave za poljoprivredno zemljište Zoran Knežević ocenio je da Ministarstvo poljoprivrede, šumarstva i vodoprivrede ima veliku odgovornost u kreiranju zemljištne politike i usklađivanju domaćeg sa zakonodavstvom EU.\n“Zadatak svih nas je očuvanje fonda poljoprivrednog zemljišta”, rekao je Knežević podsetivši da Srbija raspolaže sa oko pet miliona hektara zemljišta, od čega je 4,2 miliona hektara obradivog.\nPrema njegovim rečima 2,6 miliona hektara je poljprivredno zemljište od prve do četvrte kategorije a 3,3 miliona hektara pod oranicama.\nOn je takođe ukazao, da su Srbiji ima oko šest procenata napuštenog zemljišta i zemljišta izloženog procesu erozije.\nSa druge strane u našoj zemlji ima više uspešnih poljoprivrednika, sve veća je zainteresovanost za korišćenje poljoprivrednog zemljišta, a cena zemljišta je u stalnom porastu, što ukazuje na pozitivne tendencije u ovoj oblasti.\nTags: eukongresministarstvo poljoprivredenove tehnologijeuprava za poljoprivredno zemljištezakonodavstvozemljište-voda-biljkezoran knežević\nMinistarstvo poljoprivrede apelovalo je danas na sve koji koriste sredstva za zaštitu bilja da u vreme cvetanja voća, kada su pčele najaktivnije, preduzmu sve mere kako bi se zaštitili ovi insekti.\nMinistarstvo poljoprivrede i ove je godine obezbedilo novac za mlade poljoprivrednike koji žele da pokrenu biznis, a koji nemaju dovoljno sredstava za finansiranje proizvodnje ili opreme


Većina Nemaca razume Putinove poteze oko Krima\nVećina Nemaca razume Putinove poteze oko Krima\nPrema anketi koju je sproveo ovaj politički magazin, 55 odsto Nemaca ima delimično ili potpuno razumevanje za to da ruski predsednik Vladimir Putin Ukrajinu, a posebno Krim, smatra ruskom interesnom zonom.\nMeđutim, oko 60 odsto anketiranih smatra da su reakcije zapada prema Moskvi primerene, dok 34 odsto njih misli da su američko-evropske sankcije, zapravo, preterane.\nOvim su se Nemci, izgleda, izjasnili onako kao i njihova kancelarka Angela Merkel koja, kako prenose nemački mediji danas, nema ništa protiv toga da nemačke firme saraduju sa ruskim.\nTaj stav Merkelove je, kako prenose mediji, povodom susreta izvršnog direktora nemačkog koncerna „Simens“ Džoa Kesera sa ruskim predsednikom Vladimirom Putinom.\nJučerašnji susret predstavnika Simensa sa Putinom u Moskvi poklopio se sa pozivima za uvođenje sankcija Rusiji zbog pripajanja Krima, ali i sa izjavom Merkelove da ukrajinsku, odnosno, krimsku krizu treba rešavati diplomatskim putem, bez nametanja ekonomskih sankcija.\nKeser, koji je u Moskvi govorio o „odnosu punom poverenja“ prema ruskim firmama i naglasio da Simens 160 godina posluje na ruskom tržištu, rekao je, takođe, da nije bio izložen nikakvom pritisku nemačke vlade da otkaže svoj put za Moskvu, preneli su nemački mediji.


Američki obaveštajci traže dozvolu za špijunažu u inostranstvu - Sputnjik Srbija\n23:16 07.06.2017 Preuzmite kraći link\nReč je članu 702-1 Zakona o nadzoru delatnosti inostranih specijalnih službi, koji dopušta da se stranci prate izvan granica SAD radi dobijanja obaveštajnih podataka koji se, pored ostalog, mogu koristiti za borbu protiv međunarodnog terorizma i za suprotstavljanje sajber-pretnjama.\nKouts je rekao da je 702. član veoma važan, jer „ne štiti samo živote Amerikanaca, nego i živote njihovih saveznika i prijatelja širom sveta“.\nOn je naveo da su zahvaljujući ovom članu postignuti veliki uspesi, koji su, međutim, „strogo poverljivi“.\n„Pozivam Kongres da odobri ovaj nacrt zakona što je pre moguće“, rekao je Kouts.\nDirektor Agencije za nacionalnu bezbednost SAD Majk Rodžers izjavio je da bi bez dejstva ovog člana bilo bi nemoguće „obnoviti nivo razumevanja o uticaju Rusije na izbore“.\nSpecijalne službe SAD optužuju Rusiju za pokušaj da utiče na američke izbore.\nDirektor ANB: Tramp nije vršio pritisak\nMajk Rodžers je odbio da potvrdi glasine o tome da je američki predsednik Donald Tramp vršio pritisak na njega zbog istrage o „ruskim vezama“.\n„Ja sam nešto više od tri godine direktor Agencije za nacionalnu bezbednost i ne sećam se da su mi bilo kada govorili da radim ono što smatram nezakonitim, nemoralnim ili neopodobnim. Takođe, ne mogu da se setim da su na mene u ovom periodu službovanja vršili pritisak sa zahtevom da uradim bilo šta slično“, rekao je Rodžers na raspravi u Obaveštajnom komitetu američkog Senata.\nOn je odbio da odgovara na pitanja o konkretnim susretima s američkim predsednikom.\nRanije je „Vašington post“, pozivajući se na neimenovane izvore, saopštio da je predsednik SAD Donald Tramp ispitivao rukovodioce obaveštajnih službi da li mogu da se umešaju u slučaj bivšeg savetnika predsednika za nacionalnu bezbednost Majkla Flina, koji je pod istragom FBI.\nPrema navodima lista, Tramp je potegao ovo pitanje na savetovanju u Beloj kući 22. marta s direktorom nacionalne obaveštajne službe Denom Koutsom i direktorom CIA Majkom Pompeom.\nruske veze, ruski trag, američki izbori, istraga, Kongres SAD, ANB, Den Kouts, Majkl Rodžers


Održani mirni protesti ˝Žena Srebrenice˝\nNe dozvolite da se dogodi nova Srebrenica\nDanašnji mirni protest "Žena Srebrenice" predstavnice Udruženja iskoristile su da skrenu pažnju javnosti na svoje nestale ali i na stradanje civila u pojasu Gaze.\nSve što se sada dešava civilima u okuženju Podrinjcima je asocijacija na golgotu koju su i sami prošli.\nUz izvezene jastučnice sa imenima članova porodice danas su nosili slike stradalih u Gazi kao i transparente sa porukama osude ubijanja u Gazi. Smatraju da ono što se dešava u pojasu Gaze treba nazvati pravim imenom, a to je genocid.\nNa današnjem skupu je bio i načelnik Opštine Srebrenica koji je također izrazio svoje nezadovoljstvo sporošću u traženju nestalih Srebreničana kao i na sličnost događanja u Srebrenici 1995. godine i 2009. u Gazi.\nŽene kažu da su na današnje mirne proteste, na kojima su pokušale da skrenu pažnju javnosti na svoje i probleme ljudi u Palestini, pozvale da dođu sve istomišljenike smatrajući da se treba vršiti pritisak na sve koji mogu nešto učiniti.\nŠto zbog hladnoće, a više zbog neobavještenosti građana, osim predstavnika Udruženja skupu je prisustvovalo svega nekoliko učenika iz Tuzle.


Prointer, autorizovani obrazovni partner Microsofta\nPrvog mjeseca nove godine, Prointer je ostvario još jedan značajan korak u realizaciji svoje vizije, da postane regionalni lider informacione tehnologije. Uspješna saradnja Prointera i Microsoft-a, nakon Gold statusa partnerstva, dodatno je produbljena i učvršćena dodjeljivanjem statusa autorizovanog obrazovnog partnera Microsoft-a Prointeru BiH.\nStrateška orijentacija Prointer-a ka razvijanju znanja i dugogodišnji napori da se za temelj konkurentnosti postave ljudi, kao nosioci tog istog znanja, prepoznati su od strane globalnog lidera i inovatora Microsoft-a.\nMenadžmet Prointer-a, svjestan svih mogućnosti i potencijala koje novostečeni status sa sobom donosi, sa sigurnošću će nastaviti da dominantni deo svoje pažnje posvećuje primjeni izvrsnih tehnologija, kreiranju originalnih rješenja i razvoju ljudskih potencijala.\n25. mаrta 2016. godine u svečanoj sali Građevinskog fakulteta u organizaciji udruženja e-Razvoj održana je šesta po redu konferencija posvećena elektronskom poslovanju u Cloud-u. Konferenciji je prisustvovalo više od 210 učesnika, gostiju i predstavnika medija. Naša kompanija bila je Platinasti sponzor konferencije i predstavila se prisutnima predavanjem našeg kolege Srđana Kojića zamenik direktora sektora za isporuku poslovnih rešenja. Predavanje koje je Srđan održao odnosilo se na praktičnu implementaciju Cisco private clouda u Telekomu Srbija, sa posebnim osvrtom na koordinaciju timova između naručiosa rešenja i isporučioca istog. Prezentacija Prointera je bila jedna od najposećenijih na konferenciji jer je projekat implementacije Cisco private claud rješenja u Telekomu Srbija jedan od pionirskih projekata koji su u tako velikom obimu izvedeni kod nas.\nU potpunosti smo sigurni da je Cloud ili „računarstvo u oblaku“ jedan od vidova korišćenja Interneta i udaljenih IKT resursa koji sve više dobija na značaju kada je reč o primjeni elektronskog poslovanja i tranzicije u digitalnu ekonomiju. Uvođenje elektronskog poslovanja u Cloud nudi ekstremno povećanje efikasnosti takvog poslovanja. Imajući u vidu trendove, Cloud i Cloud tehnologije biće preovlađujuće u budućnosti elektronskog poslovanja i uspešnih digitalnih ekonomija do te mjere da će se možda zvati čak i Cloud ekonomije.


Trivićeva pojasnila kako teku pripreme pred polazak u školu – Novosti Plus\nMinistar prosvjete i kulture Republike Srpske mr Natalija Trivić posjetila je danas Osnovnu školu „Vuk Karadžić“ u Doboju gdje su u toku pripreme i provođenje mjera za organizovanje nastave u novoj školskoj godini u skladu sa preporukama Instituta za javno zdravstvo Republike Srpske.\nTrivićeva- posjeta Doboju\n„Počeli smo sa obilaskom terena kako bismo se uvjerili da pripreme za novu školsku godinu teku prema planiranoj dinamici. U ovoj osnovnoj školi je sve spremno za početak nove školske godine. Danas su tu pripadnici civilne zaštite koji će dezinfikovati sve prostore škole kako bismo sve pripremili za nesmetan boravak djece i rad nastavnika u školama“, rekla je ministar Natalija Trivić nakon obilaska ove škole. Podsjetila je da je Institut za javno zdravstvo Republike Srpske donio preporuke za organizaciju nastavnog procesa koje će biti primijenjene u svim školama, te da je Minisatrstvo prosvjete i kulture Republike Srpske obezbijedilo dodatna sredstva za nabavku dezinfekcionih sredstava za sve škole.\n„Direktori su dužni da se pobrinu da u svim školama budu ispoštovane preporuke Instituta za javno zdravstvo Republike Srpske“, rekla je ministar Natalija Trivić. „Djeca boravkom u školi i poštujući mjere imaju minimalne mogućnosti za obolijevanje od korona virusa, ali ne treba zaboraviti da će samo dio dana boraviti u školi zbog čega apelujem na sve građane da povedu računa i poštuju mjere kako bismo zaštitili naše učenike i nastavnike“, rekla je ministar Natalija Trivić.\nNaglasila je da će Civilna zaštita dezinfikovati 670 objekata škola i podsjetila da će djeca boraviti u grupama od najmanje 15 učenika, da će biti poštovana distanca kao i upotreba zaštitnih maski. „Učenici će nositi zaštitne maske tokom dolaska i odlaska iz škole i tokom kretanja po školi, dok na času nisu obavezne, ali su nastavnici obavezni da nose maske i u učionoci. Neće biti velikog odmora jer čas traje po 30, odnosno 20 minuta i pauze između časova će biti pet minuta.\nPreporučuje se da djeca nose užinu od kuće“, rekla je ministar Natalija Trivić. Prema njenim riječima, onlajn nastava putem jedinstvene digitalne platforme je alternativa za djecu koja imaju hronična oboljenja, koja su na bolničkom liječenju ili iz bilo kod drugog opravdanog razloga nisu u mogućnosti da prisustvuju nastavi. Trivićeva je još jednom podvukla da Ministarstvo prati epidemiološku situaciju i da je u stalnoj komunikaciji sa nadležnim institucijama.\nDirektor Osnovne škole „Vuk Karadžić“ Doboj Ljubiša Blagojević rekao je da će škola ispoštovati sve preporuke i mjere nadležnih institucija kako bi djeca i nastavnici bili bezbjedni. „Obavićemo razgovor sa roditeljima i upoznati ih sa preporukama, ali ćemo i sami na ulazu u školu kontrolisati temperaturu nastavnicima i djeci“, rekao je Blagojević naglasivši da će svi u školi biti angažovani na sprovođenju preporuka. Blagojević je izrazio podršku ovom modelu nastave i rekao da će do petka biti napravljen raspored nastave u skladu sa preporukama.\nV.D.direktora Republičke uprave civilne zaštite Milan Novitović istakao je da su pripadnici Civilne zaštite od jutros na terenu. „Radimo sa 24 opremljena i obučena tima da izvrše potpunu dezinfekciju prostora, od ulaska u školsko dvorište pa nadalje, od najviše do najdonje tačke u prostorima“, rekao je Novitović.\n← U subotu blanik kup “Prijedor 2020” na kojem se očekuje učešće 35 jedriličara\nOC JAHORINA: NAJUSPJEŠNIJA LJETNA SEZONA U ISTORIJI →


Otvoreni Parlament | Predlog zakona o dopuni Zakona o psihoaktivnim kontrolisanim supstancama\nPredlagač zakona predlaže proširenje primene psihoaktivnih kontrolisanih supstanci (PKS) u svrhu lečenja. Naime, predlaže se da PKS u zdravstvenoj zaštiti mogu primeniti i za lečenje hroničnog bola kod odraslih, za lečenje mučnine i povraćanja izazvanih hemoterapijom kao i za tretiranje spazma kod multipla skleroze.\nPKS predstavljaju opojne droge (narkotici), psihotropne supstance, proizvodi biološkog porekla koji imaju psihoaktivno dejstvo i druge supstance koje se nalaze na spisku PKS.\nOsim toga, predlogom se predlaže i dopuna Zakona kojom se precizira da upotreba do 500 g kanabisovog ulja pribavljenog uz odobrenje lekara u medicinske svrhe, nije krivično delo. U skladu sa Predlogom, krivičnoj odgovornosti neće biti izloženi ni lekari koji daju pacijentu odobrenje da koristi kanabisovo ulje u svrhu lečenja, kao ni lica koja pacijentu prodaju kanabisovo ulje pod uslovom da imaju zakonsko ovlašćenje za trgovinu istim.\nPredlagač predlaže da se propiše obaveza ministra zdravlja da, u roku od mesec dana od dana usvajanja Zakona, propiše način i uslove za primenu PKS u zdravstvenim ustanovama i privatnoj praksi. Ukoliko ministar propusti da ispuni ovu obavezu predviđena je novčana kazna u iznosu od 150.000 dinara koje bi ministar sa sopstvenog računa uplatio u budžet.\nPredlagač smatra da bi ove dopune Zakona olakšale svakodnevni život i obezbedile pravičniji tretman obolelima od teških bolesti koji trpe velike bolove.\nOMOGUĆAVANJE PRIMENE PSIHOAKTIVNIH SUPSTANCI U VEĆEM BROJU SLUČAJEVA\n- Dozvoljena primena pshihoaktivnih kontrolisanih supstanci u širem krugu slučajeva\n- Dozvoljena upotreba, pribavljanje i prodaja do 500 g kanabisovog ulja u svrhe lečenja, bez rizika od krivične sankcije\n- Novčana kazna za ministra koji propusti da propiše način i uslove za primenu psihoaktivnih kontrolisanih supstanci u svrhu lečenja.\nPoslednji put ažurirano: 19.09.2021, 16:49


Impresions – LEA\nLifelong learning i u Savremenoj\nSvetlana Belić Malinić, direktorka International School Savremene\nZahvaljujući LINK Educational Alliance, Savremena svojim zaposlenima pruža stalno usavršavanje.\nSvake godine profesori imaju interne radionice za obuku na kojima pospešuju svoja pedagoška umeća i usvajaju znanja kako bi što bolje napredovali kako na ličnom, tako i na profesionalnom nivou, a za to mogu da steknu i međunarono priznate sertifikate iz oblasti za koje su se usavršavali. Ono što bih posebno istakla je što su savremeni profesori, zahvaljujući članstvu u LINK Educational Alliance-u, bili deo međunarodne edukativne konferencije #LIEC2018.\nKoncept lifelong learninga za koji se zalaže LINK Educational Alliance, smo preslikali i u Savremenu, jer učenje ne sme prestati sa formalnim obrazovanjem.\nMultidisciplinarna znanja nastavnika obogaćuju časove\nKao direktorki Savremene osnovne škole najznačajnije mi je to što su, kroz LINK Education Alliance, našim učenicima dostupne internacionalno priznate diplome, kakva je na primer Cambridge. Sa druge strane, naši učitelji i nastavnici mogu da se usavršavaju iz različitih oblasti, ne samo svoje usko stručne, što im omogućava da kreiraju multidisciplinarne časove i podignu kvalitet i zanimljivost nastave na još više nivo. Na raspolaganju su im i cenjeni sertifikati iz različitih oblasti. Takođe, veoma značajna nam je i baza Centra za razvoj karijere pomoću koga dolazimo do potencijalnih zaposlenih.\nNajvažnija je razmena iskustava\nVuk Ninić, generalni menadžer ITAcademy\nSvakako kao članica Link Educational Alliance ostvarujete brojne pogdnosti, ali ono što bih istakao i koja je meni kao menadžeru na ITAcademy jako važna je saradnja koju ostvarujemo sa drugim obrazovnim institucijama, kao i razmena međusobnih iskustava, kako na institiucionalnom nivou, tako i naših studenata i profesora. Mogu reći da je ovo članstvo ispunilo moja očekivanja u pogledu unapređenja znanja i novih veština.\nZnačajno smo unapredili nastavni kadar\nSaša Filipović, dekan Fakulteta savremenih umetnosti\nTo što je FSU postao deo LINK Education Alliance je značajno unapredilo naš nastavni kadar. Profesorima je omogućeno da se usavršavaju, da završavaju različite kurseve iz svojih stručnih oblasti i stiču međunarodno priznate sertifikate. Samim tim idu u korak sa savremenim tendencijama i studentima mogu da prenesu znanja koja su u skladu sa zahtevima današnjice.\nKonstantno usavršavanje zaposlenih i saradnja sa stručnjacima\nDragana Knežević, direktor programa LINK TV\nLINK Education Alliance partnerstvo omogućava našim zaposlenima na televiziji da se konstantno usavršavaju, s obzirom da smo fokusirani na moderne komunikacije. Dodatna pogodnost je ta što nam LINK Education Alliance omogućava pristup i saradnju sa stručnjacima čija ekspertiza dodatno podiže kvalitet sadržanja našeg programa.\nRegionalna saradnja i networking najveći benefiti\nAleksandar Đokić, pomoćnik direktora za nastavu ITEP visoke škole\nKonstantna regionalna saradnja i izražen networking sa ostalim edukativnim institucijama članicama LINK Education Alliance, pored usavršavanja za zaposlene i međunarodnih sertifikata koji su nam na ovaj način dostupni, prestavljaju neke od najznačajnijih benefita za ITEP visoku školu sa sedištem u Banja Luci. Na ovaj način razmena informacija, predloga i smernica za dalji razvoj svih edukativnih institucija članica, postaje još efikasnija i brža. Sinergija koju postižemo, bez obzira na geografsku udaljenost, daje nam dodatnu motivaciju da zajednički ostvarujemo najbolje rezultate i konstantno se usavršavamo u radu.\nPomoć pri zapošljavanju i profesionalno usavršavanje\nGoran Mitić, direktor LINK Examinations Institute i menadžer BusinessAcademy\nOd brojnih prednosti, koje članstvo u LINK Education Alliance pruža obrazovnim ustanovama, posebno bih istakao pomoć u zapošljavanju, mogućnost sticanja prakse, mogućnost sticanja međunarodno priznatnih i relevatnih kvalifikacija, kao i dodatnog usavršavanja iz najraznovrsnijih oblasti, koje stoje na raspolaganju našim polaznicima.\nTakođe, mogućnost profesionalnog usavršavanja, angažmana na različitim ustanovama kao i učešća u zajedničkim projektima na domaćem i međunarodnom nivou, iz ugla nastavnog i nenastavnog osoblja.\nŠto se tiče samih obrazovnih ustanova, tu bih pre svega izdvojio prednosti od članstva u alijansi u smislu razmene znanja, iskustva i dobre prakse između članica alijanse kao i mogućnost korišćenja zajedničkih resursa, a sve u cilju daljeg podizanja nivoa kvaliteta nastavnog procesa i unapređenja rada ustanova u celini.


12-07-2021 21:49 Svet Planeta\nAmerika nastoji da osigura svoje vojno prisustvo u centralnoj Aziji i posle povlačenja iz Avganistana, međutim, to ne bi bilo u bezbednosnom interesu regiona, ocenio je danas šef ruske diplomatije Sergej Lavrov komentarišući mogućnost da SAD izgrade svoje vojne baze u centralnoj Aziji.\n"Glavno pitanje za Amerikance je sledeće: Ako su tokom 20 godina u Avganistanu imali u određenom momentu kontingent NATO od 100.000 vojnika, a ništa nisu uspeli da postignu iako se se nalazili na licu mesta, kakve rezultate misle da mogu da ostvare sa znatno manjim prisustvom i to izvan granica Avganistana", zapitao se Lavrov na konferenciji za novinare posle susreta sa svojim sudanskim kolegom.\nLavrov predočava da je odgovor jasan, jer pre svega postoji američka želja da se osigura vojno prisustvo u tom regionu i da se tako utiče na situaciju, prenosi Sinhua.\nKomentarišući perspektive za formiranje američkih baza u centralnoj Aziji, on je izrazio sumnju da bi neka zemlja regiona bila zainteresovana da postane talac politike SAD.\n"Ne mislim da bi u bilo čijem interesu bilo da se pretvori u taoca takve politike i takvih namera SAD", ocenio je Lavrov i naglasio da pitanje prisustva stranih snaga na teritorijama zemalja članica Organizacije ugovora o kolektivnoj bezbednosti (ODKB) mora da bude usaglašeno u okviru same organizacije.\nLavrov je istakao da formiranje novih vojnih baza ne bi bilo u skladu sa beybednosnim interesima u centralnoj Aziji.\n"Ne treba njih (SAD) pitati kakve planove imaju zemlje centralne Aziji, već se to pitanje mora postaviti tim zemljama. Što se tiče drugih država centralne Azije - Kazahstana, Tadžikistana, Kirgistana - one su članice ODKB, a sva pitanja o prisustvu stranih vojnika na teritoriji bilo koje članice ODKB treba da bude usaglašeno u okviru same organizacije", poručio je Lavrov.\nPrimećen američki konvoj natovaren opasnom opremom, Kurdi trljaju ruke! Više o tome OVDE.


Otvorena istraga protiv Hrvatske zbog premlaćivanja i maltretiranja migranata | Portal 072info\n11. studenoga 2020. 10. studenoga 2020. u 0:20 / Piše Portal 072info\nUred evropskog ombdusmana za ljudska prava najavio je danas da će otvoriti istragu o mogućem neuspjehu Evropske komisije da osigura da hrvatske vlasti poštuju temeljna prava u provođenju operacija na granicama u smislu sprečavanja ilegalnih migracija.\nKomentirajući takvu odluku direktorica Ureda evropskih institucija Amnesty Internationala Eve Geddie podsjetila je da su Amnesty International i druge organizacije godinama dokumentirale brojna kršenja prava, uključujući premlaćivanje i mučenje migranata i tražitelja azila od hrvatske policije, čije su plate možda isplaćene iz fondova Evropske unije.\n– Današnja najava istrage Ureda ombdusmana o tome kako je Evropska komisija dopustila da se sredstva i dalje koriste bez osiguranja poštivanja ljudskih prava važan je prvi korak ka rješavanju tih flagrantnih zloupotreba kao i korak ka traženju odgovornosti – navela je Geddie.\nKako je dodala, nastavljajući finansirati granične operacije i dajući zeleno svjetlo za pristupanje Hrvatske schengenskom području, Komisija je odustala od odgovornosti da nadzire kako se koristi pomoć Evropske unije i poslala opasan signal da se eklatantno kršenje ljudskih prava može nastaviti.\nŽalba Amnesty Internationala iz septembra 2020. godine na osnovu koje je i pokrenuta istraga navodi da je “Komisija zatvorila oči pred izvještajima o ustrajnim zlostavljanjima” te upozorava da nije uspostavljen nezavisan nadzorni mehanizam kako bi se osiguralo da se hrvatske granične mjere, od kojih su mnoge finansirane kroz hitnu pomoć EU, provode u skladu s temeljnim pravima.\nGeddie je izrazila nadu da će Ured evropskog ombdusmana potaknuti Komisiju da poduzme mjere kako bi osigurala da pomoć EU za pogranične operacije ne omogućuje daljnje nasilje i zlostavljanje nad muškarcima, ženama i djecom na evropskim granicama.\nHrvatska je korisnica više od 108 miliona eura u okviru EU-ovog fonda za migracije i azil (AMIF), a od 2017. godine primila je dodatnih 23,3 miliona eura hitne pomoći za migracije i upravljanje granicama, navode iz Amnesty Internationala.\nHitna finasijska pomoć Hrvatskoj pokrila je velikim dijelom operativne troškove, uključujući plate policijskih službenika koji su više puta optuživani za nezakonit povratak i zlostavljanje migranata i tražitelja azila.\nBrojni izvještaji u posljednje tri godine, uključujući izvještaje Amnesty Internationala, otkrili su kako hrvatska policija napada muškarce, žene i tinejdžere koji pokušavaju ući u zemlju, uništavaju njihove stvari, te im ponekad oduzimaju odjeću i obuću i prisiljavaju ih da hodaju satima kroz snijeg i hladne rijeke.\nDansko vijeće za izbjeglice u oktobru je dokumentiralo niz slučajeva brutalnog premlaćivanja, mučenja, ponižavanja i slučajeve seksualnog napada na muškarce i djecu uhapšene na hrvatskoj teritoriji što je pokrenulo pozive Evropske komisije da Hrvatska istraži te incidente, navodi Amnesty International u današnjoj objavi za medije.\nJANA KONKURENCIJA SAŠI POPOVIĆU: Osnovala sopstvenu produkciju!